Actress Poonam Pandey undergoes abortion - Malayalam Filmibeat\n| Updated: Wednesday, January 20, 2016, 9:10 [IST]\nമുംബൈ: വിവാദങ്ങളിലൂടെ മാധ്യമശ്രദ്ധ പിടിച്ചുപറ്റുന്ന ബോളിവുഡ് നടിയും മോഡലുമായ പൂനം പാണ്ഡെ അബോര്‍ഷന് വിധേയയായതായി റിപ്പോര്‍ട്ട്. ജനുവരി 18ന് മുംബൈയിലെ ഹിന്ദുജ ഹോസ്പിറ്റലിലാണ് നടി അബോര്‍ഷന് വിധേയയായത്. പൂനം ഹിന്ദുജ ഹോസ്പിറ്റല് സന്ദര്‍ശിച്ചതും അബോര്‍ഷന് വിധേയയായതും ചില ദേശീയ മാധ്യമങ്ങളാണ് റിപ്പോര്‍ട്ട് ചെയ്യുന്നത്.\nആശുപത്രിയില് ഇരുപത്തിനാലുകാരിയായ പൂനം തനിച്ചായിരുന്നെന്ന് റിപ്പോര്‍ട്ട് പറയുന്നു. ബോളിവുഡ് നടന് വിനോദ് ഖന്നയുടെ മകന് സാക്ഷി ഖന്നയുമായി പൂനം പ്രണയത്തിലായിരുന്നു. സാക്ഷിയോ അയാളുമായി ബന്ധപ്പെട്ട മാറ്റാരെങ്കിലും ആശുപത്രിയില് എത്തിയിരുന്നില്ല. അടുത്തിടെ പൂനം ഗൈനക്കോളജിസ്റ്റിനെ സന്ദര്‍ശിച്ചിരുന്നതായും മാധ്യമ റിപ്പോര്‍ട്ടിലുണ്ട്.\nഎല്ലാ കാര്യവും തുറന്നു പറയുന്ന നടി എന്ന നിലയില് അബോര്‍ഷനെക്കുറിച്ചും പൂനം തുറന്നുപറയുമെന്ന പ്രതീക്ഷയിലാണ് ബോളിവുഡ് മാധ്യമങ്ങള്. ഇതുമായി ബന്ധപ്പെട്ട പൂനത്തിന്റെ ട്വിറ്റ് വരും ദിവസങ്ങളില് തന്നെ പ്രതീക്ഷിക്കാമെന്നും അവര് സൂചിപ്പിക്കുന്നുണ്ട്.\n2011ലെ ലോകകപ്പ് ക്രിക്കറ്റ് വേളയിലാണ് പൂനം പാണ്ഡെ ആദ്യമായി മാധ്യമശ്രദ്ധ ആകര്‍ഷിക്കുന്നത്. ഇന്ത്യ ലോകകപ്പ് ജയിച്ചാല് പൂര്‍ണനഗ്നയായി പ്രത്യക്ഷപ്പെടുമെന്നായിരുന്നു പൂനം അന്നു നല്‍കിയ വാഗ്ദാനം. ഇന്ത്യ ജയിച്ചതിനെ തുടര്‍ന്ന് പാതി നഗ്നയായെത്തി പൂനം വാഗ്ദാനം പാലിക്കുകയും ചെയ്തിരുന്നു.\nRead more about: actress poonam pandey abortion പൂനം പാണ്ഡെ ബോളിവുഡ് നടി\nActress Poonam Pandey undergoes abortion


മേയറും ഷെലാറും തമ്മിലുള്ള പ്രശ്‌നം ഒത്തുതീർത്തുകൂടേ -കോടതി | 15Jan2022\nമേയറും ഷെലാറും തമ്മിലുള്ള പ്രശ്‌നം ഒത്തുതീർത്തുകൂടേ -കോടതി\nമുംബൈ : മുംബൈ മേയർ കിഷോരി പെഡ്‌നേക്കറും ബി.ജെ.പി. നേതാവ് ആഷിഷ് ഷെലാറും തമ്മിലുള്ള പ്രശ്നങ്ങൾ രമ്യമായി ഒത്തുതീർക്കണമെന്ന് ബോംബെ ഹൈക്കോടതി വാക്കാൽ നിർദേശിച്ചു. ഷെലാറിനെതിരേ തത്കാലം കടുത്തനടപടികളൊന്നും സ്വീകരിക്കില്ലെന്ന് മുംബൈ പോലീസ് കോടതിക്ക് ഉറപ്പുനൽകിയിട്ടുണ്ട്.\nതനിക്കെതിരേ അവഹേളനപരമായ പരാമർശം നടത്തിയെന്ന പെഡ്‌നേക്കറുടെ പരാതിയിൽ മറൈൻഡ്രൈവ് പോലീസ് ഷെലാറിനെ അറസ്റ്റുചെയ്തിരുന്നു. ഈ കേസ് റദ്ദാക്കണമെന്നാവശ്യപ്പെട്ട് ഷെലാർ നൽകിയ ഹർജി പരിഗണിക്കവേയാണ് ജസ്റ്റിസ് പ്രസന്ന വരാലെയും ജസ്റ്റിസ് അരുൺ കിരോലെയുമടങ്ങുന്ന ബെഞ്ച് കേസ് ഒത്തുതീർക്കണമെന്ന് നിർദേശിച്ചത്. രണ്ടുപേരും ഉന്നതസ്ഥാനങ്ങൾ വഹിക്കുന്നവരാണെന്നു ചൂണ്ടിക്കാണിച്ച കോടതി പ്രശ്നം രമ്യമായി പരിഹരിക്കുന്നതല്ലേ നല്ലതെന്നു േചാദിച്ചു.\nരോഗികൾ കൂടുമ്പോഴും ആശുപത്രിയിൽ പ്രവേശിപ്പിക്കുന്നവരുടെ എണ്ണം കുറവ്\nനവിമുംബൈ : നവി മുംബൈയിൽ കോവിഡ് ബാധിതരുടെ എണ്ണം ഉയരുമ്പോഴും ആശുപത്രിയിൽ പ്രവേശിപ്പിക്കേണ്ടിവരുന്നവരുടെ ..


നീരവ് മോദിയെ അറസ്റ്റു ചെയ്തതിന്റെ ക്രെഡിറ്റ് മോദിക്കല്ല; സിനിമയുടെ തിരക്കഥപോലെയാണ് ഇതെല്ലാം തയാറാക്കിയിരിക്കുന്നത്: മമത | DoolNews\nനീരവ് മോദിയെ അറസ്റ്റു ചെയ്തതിന്റെ ക്രെഡിറ്റ് മോദിക്കല്ല; സിനിമയുടെ തിരക്കഥപോലെയാണ് ഇതെല്ലാം തയാറാക്കിയിരിക്കുന്നത്: മമത\nThursday, 21st March 2019, 9:04 am\nകൊല്‍ക്കത്ത: വായ്പാ തട്ടിപ്പു നടത്തി രാജ്യം വിട്ട വജ്രവ്യാപാരി നീരവ് മോദിയെ അറസ്റ്റു ചെയ്തതിന്റെ ക്രെഡിറ്റ് മോദി സര്‍ക്കാറിനല്ലെന്ന് പശ്ചിമ ബംഗാള് മുഖ്യമന്ത്രി മമത ബാനര്‍ജി. ഇതുപോലുള്ള നിരവധി സര്‍ജിക്കല് സ്‌ട്രൈക്കുകള് തെരഞ്ഞെടുപ്പ് കാലത്ത് ബി.ജെ.പി പുറത്തിറക്കുമെന്നും മമത വിമര്‍ശിച്ചു.\nഇതുപോലെ രണ്ടോ മൂന്നോ സ്‌ട്രൈക്കുകള് ഉണ്ടാകും. സിനിമയുടെ തിരക്കഥപോലെയാണ് ഇതെല്ലാം തയാറാക്കിയിരിക്കുന്നത്. കേന്ദ്രം ബോധപൂര്‍വം ഇത്തരംകാര്യങ്ങള് ചെയ്യുമെന്നും മമത കുറ്റപ്പെടുത്തി.\nമോദിയെ പിടികൂടിയതിന്റെ അംഗീകാരം ലണ്ടന് ടെലിഗ്രാഫിന്റെ മാധ്യമപ്രവര്‍ത്തകനുള്ളതാണെന്നും അദ്ദേഹമാണ് മോദിയെ ലോകത്തിനു മുന്നില് വെളിപ്പെടുത്തിയതെന്നും മമത കൂട്ടിച്ചേര്‍ത്തു.\nRead Also : അധ്യാപികയുടെ ക്രൂരത; ടോയ്‌ലറ്റിൽ പോകാൻ അനുവാദം കിട്ടാതെ വിദ്യാർത്ഥി എസ്.എസ്.എൽ.സി. പരീക്ഷ ഹാളിൽ മലമൂത്ര വിസർജനം നടത്തി\n“സര്‍ക്കാരിനു വിശ്വാസ്യത ഇല്ല. കേന്ദ്രസര്‍ക്കാര് കാലാഹരണപ്പെട്ടതായി താന് നേരത്തെ പറഞ്ഞിരുന്നതാണ്. കാലാഹരണപ്പെട്ടവരുടെ മരുന്ന് ആവശ്യമില്ല. നമ്മള് കാലാഹരണപ്പെട്ട മരുന്നുകള് ഒരിക്കലും വാങ്ങരുത്” മമത പറഞ്ഞു.\nലണ്ടന് നഗരമധ്യത്തിലൂടെ നടക്കുന്ന നീരവ് മോദിയുടെ വീഡിയോ പകര്‍ത്തി യു.കെ ഡെയ്ലി ടെലഗ്രാഫ് പുറത്തു വിട്ടിരുന്നു.\nവായ്പാ തട്ടിപ്പു നടത്തി രാജ്യം വിട്ട വജ്രവ്യാപാരി നീരവ് മോദി ലണ്ടനില് കഴിഞ്ഞ ദിവസമാണ് അറസ്റ്റിലായത്. ഈ മാസം 25ന് നീരവ് മോദിയെ ഹാജരാക്കണമെന്ന് കോടതിയുടെ ഉത്തരവിട്ടിരുന്നു. എന്‍ഫോഴ്‌സ്‌മെന്റ് ഡയറക്ടറേറ്റിന്റെ ആവശ്യപ്രകാരമായിരുന്നു കോടതി നടപടി.\nകോടതി അറസ്റ്റ് വാറണ്ട് പുറപ്പെടുവിച്ചതോടെ 48കാരനായ നീരവ് മോദിയെ ഏത് ദിവസം വേണമെങ്കിലും അറസ്റ്റ് ചെയ്‌തേക്കാമെന്ന റിപ്പോര്‍ട്ടുകളുണ്ടായിരുന്നു. അറസ്റ്റിനുശേഷം വെസ്റ്റ്മിനിസ്റ്റര് കോടതിയില് അദ്ദേഹത്തിനെതിരെ വിചാരണ തുടങ്ങാന് സാധിക്കും. അല്ലാത്തപക്ഷം കോടതി ഉത്തരവിടുകയാണെങ്കില് ഇന്ത്യയിലേക്ക് നാട് കടത്തുകയോ ചെയ്യാം.


ചര്‍മ്മം ക്ലിയറാക്കി തരും വീട്ടിലെ ഫേസ്മാസ്‌ക് | Homemade Rice Face Pack To Refresh Your Skin in Malayalam - Malayalam BoldSky\n| Updated: Thursday, September 2, 2021, 15:08 [IST]\nസൗന്ദര്യ സംരക്ഷണത്തിന്റെ കാര്യത്തില് എപ്പോഴും വെല്ലുവിളി ഉണ്ടാക്കുന്ന ഒന്നാണ് മുഖം ക്ലീന് അല്ലാത്തത്. അഴുക്കും പൊടിയും മറ്റും നിറഞ്ഞ അവസ്ഥകള്‍ക്ക് പരിഹാരം കാണുന്നതിന് വേണ്ടി ശ്രമിക്കുമ്പോള് അത് പലപ്പോഴും ചര്‍മ്മത്തെ വേദനിപ്പിക്കുന്നു. എന്നാല് ചര്‍മ്മത്തിന്റെ ആരോഗ്യത്തിനും കരുത്തിനും വേണ്ടി വീട്ടില് തന്നെ ചെയ്യാവുന്ന ചില പൊടിക്കൈകള് ഉണ്ട്. ഈ ഫേസ്മാസ്‌ക് ചര്‍മ്മത്തിന് പല വിധത്തിലുള്ള ഗുണങ്ങള് ആണ് നല്‍കുന്നത്.\nചര്‍മ്മത്തിലെ പല അസ്വസ്ഥതകളിലും പ്രതിരോധം തീര്‍ക്കുന്നതിന് വീട്ടിലെ വഴികള് തന്നെയാണ് ഉത്തമം. കാരണം മറ്റുള്ളവ പലപ്പോഴും പാര്‍ശ്വഫലങ്ങള് ഉണ്ടാക്കുന്നുണ്ട് എന്നുള്ളത് തന്നെയാണ് കാര്യം. അത്തരം അവസ്ഥകളില് അതിന് പരിഹാരം കാണുന്നതിന് വേണ്ടിയും ചര്‍മ്മം ക്ലിയറായി നിലനിര്‍ത്തുന്നതിനും നമുക്ക് ചില കാര്യങ്ങള് വീട്ടില് പരീക്ഷിക്കാവുന്നതാണ്. ഇത് ചര്‍മ്മത്തിലുണ്ടാവുന്ന എല്ലാ അസ്വസ്ഥതകള്‍ക്കും പരിഹാരം കാണുന്നതിന് സഹായിക്കുന്നുണ്ട്. ചര്‍മ്മസംരക്ഷണത്തിന് എപ്പോഴു ഏത് സമയത്തും ഉപയോഗിക്കാവുന്ന ഒരു ഫേസ്പാക്ക് ആണ് റൈസ് ഫേസ്പാക്ക്.\nമോശം ചര്‍മ്മത്തെ പുറംതള്ളുന്നതിനും പുതുക്കുന്നതിനും വേണ്ടി പുതിയ വഴികള് ആലോചിക്കുന്നവര്‍ക്ക് മികച്ച മാര്‍ഗ്ഗമാണ് റൈസ് ഫേസ്പാക്ക്. ഇത് എങ്ങനെ നിങ്ങള്‍ക്ക് ചര്‍മ്മത്തില് ഗുണം ചെയ്യുന്നു എന്ന് നമുക്ക് നോക്കാവുന്നതാണ്. പ്രകൃതിദത്തമായ എല്ലാ ചേരുവകളും ഉപയോഗിച്ച് ഫലപ്രദമായ എക്സ്ഫോളിയേറ്റിംഗ് റൈസ് ഫേസ് പായ്ക്ക് എങ്ങനെ വീട്ടില് ഉണ്ടാക്കാം എന്ന് നോക്കാവുന്നതാണ്. അതിന് വേണ്ടി നമുക്ക് എന്തൊക്കെ കാര്യങ്ങള് ശ്രദ്ധിക്കണം. എന്തൊക്കെയാണ് ആവശ്യമുള്ള സാധനങ്ങള് എന്ന് നമുക്ക് നോക്കാവുന്നതാണ്.\nഅരിയാണ് ആവശ്യമുള്ള വസ്തുക്കളില് മുന്നില് നില്‍ക്കുന്നത്. അരി, നാരങ്ങ, തേന്, ഗ്രീന് ടീ എന്നിവ കൊണ്ട് നല്ല കിടിലന് ഫേസ്പാക്ക് തയ്യാറാക്കാവുന്നതാണ്. അതിന് വേണ്ടി എങ്ങനെ ഇത് തയ്യാറാക്കുന്നു എന്ന് നമുക്ക് നോക്കാവുന്നതാണ്. നിങ്ങളുടെ ചര്‍മ്മത്തെ ശ്രദ്ധിക്കാന് ഇനി നിങ്ങള് തയ്യാറാണോ? ഈ ഫേസ് പായ്ക്ക് ഉണ്ടാക്കുന്നതിനുള്ള ഘട്ടങ്ങള് എന്തൊക്കെയെന്ന് നമുക്ക് നോക്കാം. ചര്‍മ്മത്തിലുണ്ടാവുന്ന മാറ്റങ്ങള് നിസ്സാരമല്ല എന്നുള്ളത് തന്നെയാണ് സത്യം.\nഏകദേശം2ടേബിള്‍സ്പൂണ് അസംസ്‌കൃത അരി എടുത്ത് ബ്ലെന്‍ഡറിലോ മിക്‌സര് ജാറിലോ ഇട്ട് പൊടിച്ചെടടുക്കുക. നല്ലതുപോലെ പൊടിക്കേണ്ടതില്ല, തരി തരിയായാണ് പൊടിച്ചെടുക്കേണ്ടത്. നിങ്ങളുടെ ചര്‍മ്മത്തെ ക്ലീന് ആക്കാനുള്ള ഒരു മികച്ച പ്രകൃതിദത്ത മാര്‍ഗമാണ് അരി പൊടി. ഒരു അരി ഫെയ്‌സ് മാസ്‌ക് നിങ്ങളുടെ ചര്‍മ്മത്തിലെ മൃതകോശങ്ങളെ സൗമ്യമായി പുറംതള്ളുകയും, ഈര്‍പ്പം നല്‍കുകയും ചര്‍മ്മത്തിന്റെ സ്വാഭാവിക നിറം വീണ്ടെടുക്കുന്നതിന് സഹായിക്കുകയും ചെയ്യുന്നു.\nഅതിന് ശേഷം അരിപ്പൊടിയില് ഒരു ടീസ്പൂണ് നാരങ്ങ നീര് ചേര്‍ക്കുക. നാരങ്ങ വിറ്റാമിന് സിയുടെ സമ്പന്നമായ സ്രോതസ്സാണ്, ഇത് ചര്‍മ്മത്തിന്റെ നിറം വര്‍ദ്ധിപ്പിക്കാനും ചര്‍മ്മം തിളങ്ങുന്നതിനും സഹായിക്കുന്നു. വിറ്റാമിന് സി ഫലപ്രദമായ ആന്റിഓക്സിഡന്റായും പ്രവര്‍ത്തിക്കുന്നു, ഇത് ഫ്രീ റാഡിക്കലുകളില് നിന്ന് ചര്‍മ്മത്തെ സംരക്ഷിക്കുന്നു. ഇത് കൊളാജന് ഉത്പാദനം വര്‍ദ്ധിപ്പിക്കുന്നു.\nഅതിനുശേഷം, ഒരു ടീസ്പൂണ് തേന് ഈ മിശ്രിതത്തിലേക്ക് ചേര്‍ക്കുക. ചര്‍മ്മത്തിന് തേനിന്റെ ഗുണം എല്ലാവര്‍ക്കും അറിയാം. ബാക്ടീരിയ വളര്‍ച്ച തടയുന്ന അസിഡിക് ഗുണങ്ങളുള്ള ഉയര്‍ന്ന പഞ്ചസാര ഘടന ഇതിന് ഉണ്ട്. അതിനാല്, ഇത് ഏതെങ്കിലും തരത്തിലുള്ള ചര്‍മ്മ അണുബാധ ഒഴിവാക്കാന് ഒരു ആന്റിസെപ്റ്റിക് ആയി പ്രവര്‍ത്തിക്കുന്നുണ്ട്.\nഈ മിശ്രിതത്തിലേക്ക് ഒന്നര ടേബിള്‍സ്പൂണ് ഗ്രീന് ടീ വെള്ളം ചേര്‍ക്കണം. ശേഷം ഒരു സ്പൂണ് കൊണ്ട് ഇളക്കുക. ഫേസ്പാക്കിന്റെ സ്ഥിരത വളരെ കട്ടിയുള്ളതോ ഒഴുകുന്നതോ ആയിരിക്കണമെന്നില്ല. എളുപ്പത്തില് പ്രയോഗിക്കുന്നതിന് ഇതിന് ഒരു സെമി കട്ടിയുള്ള സ്ഥിരത ആവശ്യമാണ്. ഇത്രയും ആണ് ആദ്യം ചെയ്യേണ്ട കാര്യങ്ങള്.\nഫെയ്‌സ് പായ്ക്ക് പൂര്‍ണ്ണമായും മിക്‌സ് ചെയ്ത ശേഷം, അത് നിങ്ങളുടെ മുഖത്ത് പുരട്ടാന് തുടങ്ങാം. അതിന് വേണ്ടി മുഖം കഴുകി ഉണങ്ങിയതാണ് എന്ന് ഉറപ്പ് വരുത്തണം. വരണ്ടതും വൃത്തിയുള്ളതുമായ ചര്‍മ്മത്തില് പായ്ക്ക് പ്രയോഗിക്കുന്നതാണ് നല്ലത്. നിങ്ങളുടെ വിരലുകള് അല്ലെങ്കില് ഒരു ഫ്‌ലാറ്റ് ഫേസ് പാക്ക് ബ്രഷ് ഉപയോഗിച്ച് ഫെയ്‌സ് പായ്ക്ക് പ്രയോഗിക്കുക. അരിയുടെ ഘടനയില് കുറച്ച് തരികള് അടങ്ങിയിരിക്കുന്നതിനാല്, പ്രയോഗിക്കുമ്പോള് ഫെയ്‌സ് പാക്കിന്റെ ചില തുള്ളികള് ഉണ്ടാകാം. ഇത് തന്നെയാണ് ഈ പാക്കിന്റെ പ്രത്യേകതയും.\nഫെയ്‌സ് പായ്ക്ക് 10 മിനിറ്റ് നന്നായി ഉണങ്ങാന് അനുവദിക്കുക. ചര്‍മ്മത്തില് നേരിയ പിരിമുറുക്കം അനുഭവപ്പെടുമ്പോള് നിങ്ങളുടെ വിരലുകള് വെള്ളത്തില് നനച്ച് ചര്‍മ്മത്തില് വൃത്താകൃതിയില് മസ്സാജ് ചെയ്യുക. പതുക്കെ പതുക്കെ മസ്സാജ് ചെയ്ത് ഇത് മുഴുവന് മുഖത്ത് നിന്ന് കളയുക. അതിനുശേഷം, ഇത് സാധാരണ വെള്ളത്തില് കഴുകുക. മുഖം വെള്ളത്തില് കഴുകിയ ശേഷം ചര്‍മ്മം വരണ്ടതാക്കുക. ഇപ്പോള്, ചര്‍മ്മത്തിന്റെ വരള്‍ച്ച തടയാന് നിങ്ങളുടെ പ്രിയപ്പെട്ട മോയ്‌സ്ചറൈസര് ഉപയോഗിക്കാവുന്നതാണ്. ആഴ്ചയില് ഒരിക്കല് നിങ്ങള്‍ക്ക് ഈ ഫേസ് പാക്ക് പ്രയോഗിക്കാവുന്നതാണ്.\nപതിവ് ഉപയോഗത്തിലൂടെ, നിങ്ങളുടെ ചര്‍മ്മം മൃദുവാകുന്നു. ഇതോടൊപ്പം മിനുസമാര്‍ന്നതും വൃത്തിയുള്ളതുമായി അനുഭവപ്പെടും. ഇത് നിങ്ങളുടെ ചര്‍മ്മത്തിലെ മോശം ചര്‍മ്മത്തെ അഥവാ മൃതകോശങ്ങളെ പുറംതള്ളും. ഈ ഫേസ്പാക്ക് 100% ഉറപ്പ് നിങ്ങളുടെ ചര്‍മ്മത്തിന് നല്‍കുന്നുണ്ട്. മറ്റ് പാര്‍ശ്വഫലങ്ങള് ഒന്നും തന്നെ ഇല്ല എന്നുള്ളതാണ് സത്യം. ചര്‍മ്മസംരക്ഷണത്തിന്റെ കാര്യത്തില് ഇത് വളരെയധികം മികച്ച ഗുണങ്ങള് നല്‍കുന്നുണ്ട് എന്നുള്ളതാണ് സത്യം. ഒരു കാരണവശാലും ഈ ഫേസ്പാക്ക് ഉപയോഗിച്ചവര്‍ക്ക് നിരാശരാകേണ്ടി വരില്ല എന്നുള്ളതാണ് സത്യം.\nRead more about: skincare beauty tips ചര്‍മ്മസംരക്ഷണം സൗന്ദര്യസംരക്ഷണം\nHomemade Rice Face Pack To Refresh Your Skin in Malayalam\nHere in this article we are sharing DIY homemade Rice Face Pack To Refresh Your Skin in Malayalam


കടം എഴുതിത്തള്ളൽ ഇല്ല, കർഷകർക്കായി മോദിയുടെ പ്ലാൻ ഇതാണ്!\n|28 Dec 2018 11:44 AM GMT\nവരുന്ന തെരഞ്ഞെടുപ്പ് കാലത്തിന് മുൻപേ കർഷകരുടെ പ്രതിഷേധം തണുപ്പിക്കുക എന്നതാണ് ബിജെപി സർക്കാറിന്റെ പ്രധാന ലക്ഷ്യം. എന്നാൽ അതിന് എല്ലാവരും പ്രതീക്ഷിച്ചതുപോലെ കാർഷിക കടം എഴുതിത്തള്ളാൻ സാധ്യത കുറവാണെന്നാണ് റിപ്പോർട്ടുകൾ സൂചിപ്പിക്കുന്നത്.\nസമയത്തിന് കാർഷിക വായ്പ തിരിച്ചടക്കുന്നവരുടെ പക്കൽ നിന്ന് പലിശ ഈടാക്കണ്ട എന്നതാണ് സർക്കാർ പരിഗണനയിലുള്ള ഒരു നിർദേശം. 15,000 കോടി രൂപയാണ് ഇതിന് സർക്കാർ അധികമായി ചെലവഴിക്കുക.\nഭക്ഷ്യവിളകൾക്കുള്ള ഇൻഷുറൻസ് പോളിസിക്ക് പ്രീമിയം തുക പൂർണമായി ഒഴിവാക്കുക എന്നൊരു മറ്റൊരു നിർദേശവും പരിഗണനയിലുണ്ട്. ഹോർട്ടികൾച്ചറൽ വിളകൾക്ക് പ്രീമിയം കുറക്കാനും ആലോചനയുണ്ട്. ഇതിനായി പ്രധാൻമന്ത്രി ഫസൽ ബീമാ യോജന (PMFBY) യുടെ നയങ്ങളിൽ ചില മാറ്റങ്ങൾ വരുത്തും.\nനിലവിൽ ഖാരിഫ്, റാബി വിളകളുടെ ഇൻഷുറൻസ് പ്രീമിയം നൽകാനായി രാജ്യത്തെ കർഷകർ 5,000 കോടി രൂപയാണ് ചെലവിടുന്നത്. പ്രീമിയത്തിൽ ഇളവ് നൽകിയാൽ അത് കാർഷിക മേഖലയ്ക്ക് വലിയ ആശ്വാസമായിരിക്കും.\nഈയിടെ നടന്ന സംസ്ഥാന നിയമസഭാ തെരഞ്ഞെടുപ്പിലേറ്റ തിരിച്ചടിയുടെ പ്രധാന കരണങ്ങളിലൊന് കർഷകരുടെ ഇടയിലെ അമർഷമാണെന്ന് പാർട്ടി വിലയിരുത്തുന്നു. ജയിച്ച ഉടൻ മൂന്ന് സംസ്ഥാനങ്ങളിൽ കോൺഗ്രസ് കാർഷിക കടം എഴുതിത്തള്ളിയതും ബിജെപിക്ക് വെല്ലുവിളിയായിട്ടുണ്ട്.\ncrop insurance Crop loan farmers' distress


ഉറക്കം വന്നപ്പോൾ കാർ ഓരം ചേർത്തിട്ടു ; ഉറങ്ങിയോടിച്ചു വന്ന ലോറിക്കാരൻ ജീവനെടുത്തു .. - The Kerala Online\nPosted on May 26, 2019 May 26, 2019 Author Chief Editor\tComments Off on ഉറക്കം വന്നപ്പോൾ കാർ ഓരം ചേർത്തിട്ടു ; ഉറങ്ങിയോടിച്ചു വന്ന ലോറിക്കാരൻ ജീവനെടുത്തു ..\nകണ്ണൂർ ശ്രീകണ്ഠാപുരം സ്വദേശി ബിനേഷ് മാത്യു കോട്ടയത്തേയ്ക്കുള്ള യാത്രയിലായിരുന്നു. കണ്ണൂരിൽ നിന്ന് രാത്രി പുറപ്പെട്ടതായിരുന്നു. തൃശൂർ പേരാമംഗലത്ത് എത്തിയപ്പോൾ ഉറക്കം വന്നു. വഴിയരികിൽ കാർ നിർത്തി ഉറങ്ങി.\nതൊട്ടു മുൻപിൽ മറ്റൊരു ലോറിക്കാരനും നിർത്തിയിട്ടിരുന്നു. ഈ സമയം ഇതുവഴി വന്ന മിനി ലോറി നിയന്ത്രണം വിട്ട് കാറിനെ പുറകിലിടിച്ചു. രണ്ടു ലോറികൾക്കിടയിൽപ്പെട്ട കാർ ഞെരിഞ്ഞമർന്നു.\nപൂർണമായും തകർന്ന കാറിന്റെ അവശിഷ്ടങ്ങൾക്കിടയിൽ നിന്ന് ബിനേഷിനെ നാട്ടുകാർ പുറത്തെടുത്ത് ആശുപത്രിയിൽ എത്തിച്ചെങ്കിലും രക്ഷിക്കാനായില്ല.ആശുപത്രിയിൽ എത്തിക്കുമ്പോൾത്തന്നെ ബിനീഷ് മരിച്ചിരുന്നതായി ആശുപത്രി അധികൃതർ വ്യക്തമാക്കി .\nമടമ്പം പടേട്ട് കുടുംബാഗം സുനിത മേരിയാണ് ബിനീഷിൻറെ ഭാര്യ . മക്കൾ – അഭയ് , ആൽവിൻ , ആഗ്നസ് . ബിനീഷിന്റെ മൃതദേഹം തൃശ്ശൂർ അമല ആശുപത്രിയിൽ സൂക്ഷിച്ചിരിക്കുകയാണ് .\nമിനി ലോറിക്കാരൻ ഉറങ്ങിയതാണ് അപകടത്തിന് കാരണം. ബിനേഷിന് 41 വയസായിരുന്നു. ഇലക്ട്രോണിക്സ് ഉൽപന്നങ്ങളുടെ കച്ചവടമായിരുന്നു.സ്ത്രീ സൗഹൃദ ഉത്പന്നമായ നാപ്കിൻ കത്തിച്ചു കളയുന്നതിനുള്ള ഇലക്ട്രോണിക് മെഷിൻ പുതിയതായി മാർക്കറ്റിലെത്തിച്ച് വിപണനം നടത്തുകയായിരുന്നു.\n2014ൽ സൂര്യ ചാനലിൽ ടെലികാസ്റ്റ് ചെയ്ത “സ്ത്രീത്ത്വം” എന്ന സീരിയലിന്റെ സഹനിർമ്മാതാവായിരുന്ന ബിനേഷ് മാത്യു അതിൽ ഒരു വേഷം അഭിനയിച്ചിരുന്നു.\nകേരള ഓൺലൈൻ പേജുകളിലുടെ ബിനേഷ് മാത്യുവിന്റെ ഉത്പന്നമായ Her’s Own പരസ്യം കേരള ഓൺലൈൻ വായനക്കാർക്കിടയിലും പ്രശസ്തമാണ്.\nകോട്ടയം ദേവലോകത്തായിരുന്നു ഓഫിസ്. കണ്ണൂരിൽ നിന്ന് കോട്ടയത്തെ ഓഫിസിലേയ്ക്കുള്ള യാത്രയ്ക്കിടെയാണ് ദാരുണമായ അന്ത്യം. ഉറക്കം വന്നപ്പോൾ വണ്ടി നിർത്തിയിട്ട ആൾക്ക് ജീവൻ വെടിയേണ്ടി വന്നു. എന്നാൽ, ഉറക്കം വന്നപ്പോൾ നിർത്താതെ വണ്ടിയോടിച്ച ലോറി ഡ്രൈവറാണ് വില്ലനായത്. രാത്രികാലങ്ങളിൽ വണ്ടിയോടിക്കുമ്പോൾ ഉറക്കം വന്നാൽ പ്രധാന റോഡിൽ നിന്ന് മാറ്റി നിർത്തിയിടണമെന്നാണ് പൊലീസിന്റെ മുന്നറിയിപ്പ്.കേരള ഓൺലൈൻ എഡിറ്റോറിയൽ ബോർഡ് ബിനീഷ് മാത്യുവിന്റെ അകാല വിയോഗത്തിലുള്ള അനുശോചനം അറിയിയ്ക്കുന്നു\nപാതിരാത്രിയിൽ ബസ് സ്‌റ്റോപ്പിൽ പെൺകുട്ടി തനിച്ച്; കാവലായി കെ.എസ്.ആർ.ടി.സി കണ്ടക്ടറും ഡ്രൈവറും\nഇറങ്ങേണ്ട സ്ഥലം അടുത്തപ്പോൾ പെൺകുട്ടി ഫോണിൽ വീട്ടിലേക്ക് ബന്ധപ്പെട്ടെങ്കിലും കിട്ടിയില്ല. തുടർന്ന് ബസ് ഇറങ്ങി വീട്ടുകാർ വരുന്നതും കാത്ത് സ്റ്റോപ്പിൽ നിന്നു. കോട്ടയം: സമയം ചൊവ്വാഴ്ച രാത്രി 11.30 ആയിട്ടുണ്ട്. എറണാകുളം – മധുര സൂപ്പർ ഫാസ്റ്റ് നിറയെ യാത്രക്കാരുമായി കാഞ്ഞിരപ്പള്ളി സെന്‍റ് ഡൊമിനിക് കോളേജിന്‍റെ പടിക്കലെത്തി. വ്യാപാരികളുടെ ഹർത്താൽ ആയതിനാൽ നിരത്തിൽ ആളനക്കമോ തുറന്ന കടകളോ ഒന്നുമുണ്ടായിരുന്നില്ല. പതിവിലും പത്തു മിനിറ്റ് നേരത്തെ ബസ് സ്ഥലത്തെത്തുകയും ചെയ്തു.എറണാകുളത്ത് നിന്ന് കയറിയ പെൺകുട്ടിക്ക് ഈ സ്റ്റോപ്പിൽ ആയിരുന്നു […]


ദില്ലിയില് ബിജെപിക്ക് 30 മുതല് 35 സീറ്റ് വരെ ലഭിക്കും, സര്‍വ്വേ ഫലം പുറത്ത്, 'തുറുപ്പ്' ഇങ്ങനെ | Delhi election; shaheenbag will help to boost BJP tally internal survey - Malayalam Oneindia\nUpdated: Wed, Jan 29, 2020, 17:34 [IST]\nദില്ലി: രാജ്യതലസ്ഥാനത്ത് ഇക്കുറി ഏത് വിധേനയും അധികാരത്തിലേറാനുള്ള തീവ്രശ്രമത്തിലാണ് ബിജെപി. 2014 ല് മോദി തരംഗം രാജ്യത്ത് ആഞ്ഞടിച്ചപ്പോള് ദില്ലിയിലെ ഏഴ് സീറ്റുകളും ബിജെപി തൂത്തുവാരിയിരുന്നു. എന്നാല് തൊട്ട് പിന്നാലെ വന്ന നിയമസഭ തിരഞ്ഞെടുപ്പില് നിലംതൊടാന് പോലും ബിജെപിക്ക് കഴിഞ്ഞിരുന്നില്ല. 2019 ലെ ലോക്സഭ തിരഞ്ഞെടുപ്പിലും ബിജെപി ദില്ലയില് വിജയം ആവര്‍ത്തിച്ചു.അതുകൊണ്ട് തന്നെ നിയമസഭ തിരഞ്ഞെടുപ്പ് ഇക്കുറി ബിജെപിക്ക് അഭിമാന പോരട്ടമാണ്.\n'ഗോവിന്ദച്ചാമി മാത്രമല്ലല്ലോ 33 പേരെ കൊന്നവരും മനുഷ്യരല്ലേ, സഞ്ജീവ് ഭട്ടിന് 'സൽസ്വഭാവി 'യായാലെന്താ?'\nശക്തമായ പ്രചരണമാണ് ദില്ലിയില് ബിജെപി നടത്തുന്നത്. ഇത്തവണ മൂന്നില് നിന്നും ബിജെപിയുടെ സീറ്റ് 30 മുതല് 35 വരെ ഉയരുമെന്നാണ് സര്‍വ്വേ ഫലം. 'ഷെഹീന്‍ബാഗിലെ' പ്രതിഷേധങ്ങള് ബിജെപിയുടെ സീറ്റ് ഉയര്‍ത്തുമെന്നാണ് സര്‍വ്വേയിലെ പ്രവചനം. വിശദാംശങ്ങളിലേക്ക്\nപുറത്ത് വന്ന അഭിപ്രായ സര്‍വ്വേകളില് എല്ലാം ദില്ലിയില് ആംആദ്മി വിജയിക്കുമെന്നാണ് പ്രവചനങ്ങള്. കോണ്‍ഗ്രസ് നേതാക്കള് ഉള്‍പ്പെടെ ആംആദ്മിയുടെ വിജയം ഒളിഞ്ഞും തെളിഞ്ഞും പ്രവചിക്കുന്നുണ്ട്. എന്നാല് കോണ്‍ഗ്രസിനോ ആംആദ്മിക്കോ വോട്ട് ചെയ്യണമെന്ന് തിരുമാനിക്കാത്ത ഒരു വിഭാഗം ഇപ്പോഴും ദില്ലിയില് ഉണ്ടെന്നാണ് ബിജെപിയുടെ ആഭ്യന്തര സര്‍വ്വേ ഫലം.\n5000 ത്തോളം റാലികള്\nഅതുകൊണ്ട് തന്നെ ഇവരെ ലക്ഷ്യം വെച്ച് വലിയ രീതിയിലുള്ള റാലികളും ഗൃഹസന്ദര്‍ശന പരിപാടികളുമാണ് ബിജെപി തയ്യാറാക്കിയിരിക്കുന്നത്. ഏകദേശം 5000 ത്തോളം റാലികളാണ് ബിജെപി ഒരുക്കിയിരിക്കുന്നത്. മുഖ്യമന്ത്രി സ്ഥാനാര്‍ത്ഥിയെ ഉയര്‍ത്തികാണിക്കാതെയാണ് ബിജെപിയുടെ പ്രചരണം. അതേസമയം നരേന്ദ്ര മോദി ഉള്‍പ്പെടെ വന് പട തന്നെയാണ് ബിജെപിയുടെ താരപ്രചാരായി ദില്ലിയില് എത്തുന്നതും.\nഇവര് എല്ലാം ലക്ഷ്യം വെയ്ക്കുന്നതാകട്ടെ പൗരത്വ നിയമത്തിനെതിരെ വനിതകളുടെ നേതൃത്വത്തില് പ്രതിഷേധം നടക്കുന്ന ഷെഹീന്‍ബാഗും. അതിനൊരു കാരണവുമുണ്ട്. ഷെഹീന്‍ബാഗ് രാഷ്ട്രീയ ആയുധമാക്കുന്നത് ബിജെപിയുടെ സീറ്റുകള് ഉയര്‍ത്തുമെന്നാണ് പാര്‍ട്ടിയുടെ ആഭ്യന്തര സര്‍വ്വേയിലെ കണ്ടെത്തല്.\nകഴിഞ്ഞ നിയമസഭ തിരഞ്ഞെടുപ്പില് മൂന്ന് സീറ്റുകള് നേടിയ ഇടത്ത് 'ഷെഹീന്‍ബാഗിലൂടെ' 35 സീറ്റുകള് വരെ നേടാന് ആകുമെന്നാണ് ബിജെപയുടെ സര്‍വ്വേ പ്രവചനം.\nരണ്ട് മാസത്തോളമായി 500 ഓളം പേരാണ് ഷെഹീന്‍ബാഗില് രാപ്പകല് പ്രതിഷേധമിരിക്കുന്നത്. പ്രധാന റോഡില് ഇരിക്കുന്ന ഈ പ്രതിഷേധ സമരം ദില്ലിയില് വലിയ ട്രാഫിക് പ്രശ്നങ്ങള്‍ക്ക് കാരണമായിട്ടുണ്ട്, ബിജെപി നേതാക്കള് പറയുന്നു.\nമനീഷ് സിസോദിയ ഉള്‍പ്പെടെയുളള ആംആദ്മി നേതാക്കള് ഷെഹീന്‍ബാഗിനൊപ്പമാണ് തങ്ങളെന്ന് പ്രഖ്യാപിച്ച് കഴിഞ്ഞു. ഇത് തങ്ങള്‍ക്ക് ഗുണകരമാകുമെന്നും ബിജെപി നേതാക്കള് പറഞ്ഞതായി ഹിന്ദുസ്ഥാന് ടൈംസ് റിപ്പോര്‍ട്ട് ചെയ്തു. ഷെഹീന്‍ബാഗിലെ പ്രതിഷേധവും ആംആദ്മിയുടെ ഭരണപരാജയവുമാണ് തങ്ങള് തിരഞ്ഞെടുപ്പില് ഉയര്‍ത്തികാണിക്കുന്നത്, ബിജെപി നേതാക്കള് പറഞ്ഞു.\nതിരഞ്ഞെടുപ്പ് പ്രചരണത്തിനിടെ മികച്ച പ്രതികരണങ്ങളാണ് ബിജെപിക്ക് ലഭിച്ച് കൊണ്ടിരിക്കുന്നത്. അമിത് ഷായും ഇക്കാര്യം വ്യക്തമാക്കിയിട്ടുണ്ടെന്നും നേതാക്കള് പറയുന്നു. എംപിമാരുടെ നേതൃത്വത്തിലുള്ള പ്രചരണമാണ് ബിജെപിയുടെ മറ്റൊരു തുറുപ്പ്.\nബിജെപി എംപിമാരോട് അവരുടെ സമുദായാംഗങ്ങള്‍ക്കിടയില് പ്രചരണം നടത്തണമെന്ന കര്‍ശന നിര്‍ദ്ദേശം പാര്‍ട്ടി നല്‍കിയിട്ടുണ്ട്. ബംഗാള്, ഒഡിഷ, ആന്ധ്രാപ്രദേശ്, ഉത്തര്‍പ്രദേശ്, എന്നിവടങ്ങളില് നിന്നുള്ള എംപിമാര്‍ക്ക് ഇത്തരത്തില് നിര്‍ദ്ദേശം നല്‍കിയിരിക്കുന്നത്.\nബംഗാളില് കൂടുതലായുള്ള ദില്ലിയുടെ ഭാഗങ്ങളില് പ്രചരണം നടത്താനാണ് തങ്ങളോട് ആവശ്യപ്പെട്ടതെന്ന് ബംഗാളില് നിന്നുള്ള ലോക് ചാറ്റര്‍ജി പറഞ്ഞു. അതേസമയം പാര്‍ട്ടി തന്ത്രങ്ങള് പൂര്‍ണമായി വിജയിക്കണമെന്നില്ലെന്ന് ചില നേതാക്കള് സമ്മതിക്കുന്നു.\nമുഖ്യമന്ത്രി അരവിന്ദ് കെജരിവാളിന്‍റെ പ്രവര്‍ത്തനങ്ങള്‍ക്ക് വലിയ പിന്തുണയാണ് ലഭിക്കുന്നതെന്ന് ബിജെപി നേതാക്കള് സമ്മതിക്കുന്നു. അതേസമയം 20-25 ശതമാനത്തിനുള്ളിലുള്ള വോട്ടര്‍മാര് ഇപ്പോഴും ആര്‍ക്ക് വോട്ട് ചെയ്യണമെന്ന ആലോചനയില് ഉള്ളവരാണ്. ഇവരാണ് ബിജെപിയുടെ ലക്ഷ്യമെന്നും നേതാക്കള് പറഞ്ഞു.\nപ്രിയങ്ക ഗാന്ധി delhi assembly elections 2020 bjp congress aam aadmi party new delhi ദില്ലി നിയമസഭ തിരഞ്ഞെടുപ്പ് കോണ്‍ഗ്രസ് ബിജെപി politics\nDelhi election; shaheenbag will help to boost BJP tally internal survey


80 ൽ നിന്നും 63 ലേക്കുള്ള മാറ്റം, വയറ് നിറയെ ഭക്ഷണം.! പി സി ഓ ഡിയും പ്രമേഹവും മാറ്റിയത് ഇങ്ങനെ; അനുഷ - OMF Media Live\nViral Viral Articles 80 ൽ നിന്നും 63 ലേക്കുള്ള മാറ്റം, വയറ് നിറയെ ഭക്ഷണം.! പി സി ഓ...\n80 ൽ നിന്നും 63 ലേക്കുള്ള മാറ്റം, വയറ് നിറയെ ഭക്ഷണം.! പി സി ഓ ഡിയും പ്രമേഹവും മാറ്റിയത് ഇങ്ങനെ; അനുഷ\nഒരുപാട് സ്ത്രീകൾ പിസിഓഡിയും അമിത വണ്ണവും കൊണ്ട് ബുദ്ധിമുട്ടാറുണ്ട്. അവർക്കൊക്കെ ഒരു മാതൃക അല്ലെങ്കിൽ ഒരു പരിഹാരം നൽകുകയാണ് അനുഷ സാറ ജേക്കബ്. വയറ് നിറയെ ഭക്ഷണം കഴിച്ച് ,80 ൽ നിന്നും 63 ലേക്കുള്ള മാറ്റം, പി സി ഓ ഡിയും പ്രമേഹവും മാറ്റിയ കഥയാണ് അനുഷ പറയുന്നത്. വാക്കുകളിലേക്ക്,‘‘ലോക് ഡൗൺ സമയത്ത് എന്റെ ഫൂഡ് ഹാബിറ്റ്സ് ആകെ മാറിയിരുന്നു. ജങ്ക് ഫൂഡും ഫാസ്റ്റ് ഫൂഡുമൊക്കെ കഴിച്ചിരുന്നു. ഫ്രീലാൻസ് വർക്കുകൾ ചെയ്യുന്നുണ്ട്. അതുകൊണ്ട് രാത്രി വൈകി ഇരുന്നു ജോലി ചെയ്യുന്ന സാഹചര്യങ്ങളുമുണ്ടായി. അങ്ങനെ ഉറക്കവും താളംതെറ്റി.\nകോളജ് സമയത്തൊക്കെ 65 കിലോയിൽ ശരീരഭാരം കൊണ്ടുനടന്നിരുന്നയാളാണ് ഞാൻ. ജോലിയിൽ പ്രവേശിച്ചപ്പോൾ മുതൽ താമസിച്ചുള്ള ഭക്ഷണം കഴിക്കലും പുറത്തുനിന്നും കഴിക്കലുമൊക്കെയായി തടി കൂടി. ഏതാണ്ട് 80 കിലോ വരെയായി ശരീരഭാരം.പീരിയഡ്സ് പ്രശ്നങ്ങളൊക്കെ വന്നുതുടങ്ങിയപ്പോൾ ഗൈനക്കോളജിസ്റ്റിനെ പോയികണ്ടു. അപ്പോഴാണ് അറിയുന്നത് പിസിഒഡിയുടെ ആരംഭഘട്ടത്തിലാണെന്ന്. മാത്രമല്ല, പ്രമേഹത്തിന്റേതാണെന്നു സംശയിക്കാവുന്ന ചില സൂചനകളും ശരീരത്തിൽ കണ്ടുതുടങ്ങി. എന്റെ അച്ഛന് പ്രമേഹമുണ്ട്. അതായത് പാരമ്പര്യമായി പ്രമേഹം വരാനുള്ള സാധ്യത കൂടുതലാണ്.\nബിഎംഐ കണക്കുകൂട്ടി നോക്കിയപ്പോൾ അമിതശരീരഭാരമുണ്ട്. ആ സമയത്ത് തന്നെ എനിക്ക് അധികം നേരം നടക്കാനൊന്നും പറ്റില്ലായിരുന്നു. കുറേനേരം നിന്നു കഴിഞ്ഞാൽ കാലിനു വേദന വരും. പടികളൊക്കെ കയറുമ്പോൾ വല്ലാത്ത കിതപ്പ്.എനിക്ക് 25 വയസ്സായതേ ഉള്ളൂ. ഈ പ്രായത്തിൽ ഇത്രയും ആരോഗ്യ പ്രശ്നങ്ങളെന്നു പറഞ്ഞപ്പോൾ ശരിക്കും ഭയന്നുപോയെന്നതാണ് സത്യം. അമിതവണ്ണം കൊണ്ട് ഭാവിയിൽ വേറെയും ഒട്ടേറെ പ്രശ്നങ്ങൾ വരാം, എങ്ങനെയെങ്കിലും ഒരു 10 കിലോയെങ്കിലും ഉടനെ കുറച്ചേപറ്റൂ എന്നു ഡോക്ടറും തീർത്തുപറഞ്ഞു. വണ്ണം കൂടുതലാണെന്നത് മാനസികമായും വല്ലാതെ ബുദ്ധിമുട്ടിച്ചിരുന്നു.\nമറ്റുള്ളവരെ കാണുമ്പോൾ സ്വയം അപകർഷതാബോധം തോന്നും. ഒാഫിസിൽ സെൽഫിയൊക്കെ എടുക്കുന്ന സമയത്ത് പൊതുവേ ഞാൻ മുന്നിൽ നിൽക്കില്ലായിരുന്നു. പിന്നിലെവിടെയെങ്കിലും ഒതുങ്ങും. വണ്ണം കൂടിയതോടെ ബോഡിസൈസ് മാറി, ഇഷ്ടമുള്ള വസ്ത്രങ്ങളൊന്നും ഇടാൻ പറ്റാതായി. സ്വയം ഒട്ടും ആത്മവിശ്വാസം തോന്നാത്ത അവസ്ഥയായിരുന്നു.അങ്ങനെയാണ് വണ്ണം കുറയ്ക്കാൻ തീരുമാനിച്ചത്. മുൻപ് കീറ്റോ ഡയറ്റും ഒക്കെ പരീക്ഷിച്ചിരുന്നെങ്കിലും എനിക്കതു ശരിയായി വന്നില്ല. ചേട്ടന്റെ ഭാര്യ ആണ് റീഷേപ് നേഷൻ എന്ന വെയ്റ്റ്ലോസ് പ്രോഗ്രാമിനെക്കുറിച്ച് എന്നോടു പറയുന്നത്. പുള്ളിക്കാരി ഈ പ്രോഗ്രാമിലൂടെ വണ്ണം കുറച്ചിരുന്നു.\nഈ പ്രോഗ്രാമിൽ നമുക്ക് ഒരു പേഴ്സണൽ ട്രെയിനർ ഉണ്ടാകും. വിശാൽ എന്ന ആളായിരുന്നു എന്റെ ട്രെയിനർ. ഈ പ്രോഗ്രാമിൽ ഒാരോരുത്തർക്കും അവരവരുടെ ശരീരഘടനയ്ക്കും ആരോഗ്യപ്രശ്നങ്ങളും ഒക്കെ കണക്കിലെടുത്താണ് ഡയറ്റും വ്യായാമവും നിർദേശിക്കുന്നത്. ആഴ്ചാവസാനം അവർ നമ്മുടെ ആരോഗ്യസ്ഥിതി വിലയിരുത്തും തുടർന്ന് അടുത്ത ആഴ്ചത്തേക്കുള്ള ഡയറ്റും വ്യായാമങ്ങളും നിർദേശിക്കും.പച്ചക്കറികളും മാംസവും മീനും മുട്ടയുമെല്ലാം ഉൾപ്പെട്ട ഡയറ്റായിരുന്നു. കാർബോഹൈഡ്രേറ്റ് അടങ്ങിയ ഭക്ഷണങ്ങൾ കുറച്ചു. ചോറും ചപ്പാത്തിയും അരി പലഹാരങ്ങളും തീരെ കുറച്ചുള്ള ഡയറ്റായിരുന്നു എന്റേത്. മധുരവും മധുരപലഹാരങ്ങളും കാപ്പിയുമെല്ലാം പൂർണമായി നിർത്തി.\nമുൻപ് ഞാൻ തീരെ പച്ചക്കറികൾ കഴിക്കുമായിരുന്നില്ല. ഡയറ്റ് സമയത്ത് സാലഡ് രൂപത്തിൽ ധാരാളം പച്ചക്കറികൾ കഴിച്ചു. അതുപോലെ തന്നെ ദിവസവും എത്ര നേരം കഴിക്കുന്നു എന്നതിലും വ്യത്യാസമുണ്ടായിരുന്നു. ഡയറ്റിന്റെ ആരംഭഘട്ടത്തിൽ മൂന്നു നേരം കഴിച്ചിരുന്നു. പതിയെ അത് രണ്ടുനേരമാക്കി. വിശപ്പു മാറുന്നതുവരെ ഭക്ഷണം കഴിക്കാമായിരുന്നതുകൊണ്ട് രണ്ടുനേരം ഭക്ഷണമെന്നത് പ്രയാസമുള്ള കാര്യമായിരുന്നില്ല. എല്ലാ ആഴ്ചയും ഞാൻ ഭാരം നോക്കുമായിരുന്നു. ആദ്യത്തെ ആഴ്ച മുതലേ നല്ല തോതിൽ ഭാരം കുറഞ്ഞുതുടങ്ങി. അതു വലിയ മോട്ടിവേഷനായിരുന്നു. അതുകൊണ്ട് ഡയറ്റിങ്ങൊന്നും ബുദ്ധിമുട്ടായി തോന്നിയില്ല.ദിവസം ഒന്നര മണിക്കൂറോളം വ്യായാമവും ചെയ്തു.\nസ്കിപ്പിങ്, ജമ്പിങ് ജാക്സ് പോലുള്ള ഗ്രൗണ്ട് എക്സർസൈസ് ആണ് ചെയ്തിരുന്നത്. ഭക്ഷണശേഷം കുറച്ചുനേരം നടക്കുകയും ചെയ്തിരുന്നു. വണ്ണം കുറഞ്ഞപ്പോൾ ചിലയിടത്ത് ചർമം തൂങ്ങുന്ന അവസ്ഥ വന്നു. ആ ഘട്ടത്തിൽ ശരീരം ടോൺ ചെയ്യാനായി ഡംബൽ എടുത്തുള്ള വ്യായാമങ്ങളും ചെയ്തിരുന്നു. ഗ്രീൻ ടീ പോലുള്ള പാനീയങ്ങളോ ഹെൽത് ഡ്രിങ്കുകളോ കുടിച്ചില്ല. പക്ഷേ, ധാരാളം വെള്ളം കുടിച്ചു. ദിവസം മൂന്നു ലീറ്ററോളം ശുദ്ധജലം കുടിച്ചിരുന്നു.2021 മേയ് മാസത്തിലാണ് ഞാൻ ഭാരം കുറച്ചുതുടങ്ങിയത്.\nഇതുവരെ 17 കിലോ കുറഞ്ഞു. വീണ്ടും ഗൈനക്കോളജിസ്റ്റിനെ കണ്ടപ്പോൾ അവർ അദ്ഭുതപ്പെട്ടുപോയി. പരിശോധനകളൊക്കെ കഴിഞ്ഞപ്പോൾ പിസിഒഡി പ്രശ്നങ്ങളൊക്കെ മാറിയിട്ടുണ്ട്. ഷുഗർ ലെവൽ ബോർഡർ ലൈനിൽ നിന്നത് നോർമലായി. ഇപ്പോൾ പെർഫക്റ്റ്ലി ഹെൽതി ആണെന്ന് ഡോക്ടർ തന്നെ ഉറപ്പു പറഞ്ഞു. ഭാരം കൂടുതൽ ആയിരുന്നപ്പോൾ മുട്ടുവേദന ഉണ്ടായിരുന്നു. അധികനേരം നിൽക്കാൻ ആവില്ലായിരുന്നു. എന്നാൽ ശരീരത്തിന്റെ വണ്ണം കുറഞ്ഞതോടെ ആ ബുദ്ധിമുട്ട് ഇല്ലാതായി.60 കിലോയാണ് എന്റെ മാതൃകാശരീരഭാരം.\nഅതിലേക്കെത്തണമെന്നാണ് ആഗ്രഹം. പിന്നെ ആ ഭാരം നിലനിർത്തി കൊണ്ടുപോകണം. ഇന്നിപ്പോൾ ഒരു ഫിസിക്കൽ ട്രെയിനർ കൂടിയാണ് ഞാൻ. അമിതശരീരഭാരവുമായി ബുദ്ധിമുട്ടുന്നവർക്ക് എന്നാൽ കഴിയുന്നതുപോലെ നിർദേശങ്ങൾ നൽകുന്നു. അനുഷയുടെ കണ്ണിൽ ആത്മവിശ്വാസത്തിന്റെ തിളക്കം.\nPrevious articleയുവതിയുടെ കയ്യിൽ നിന്നും നഷ്ടമായതാണ് സൺഗ്ലാസ് ധരിക്കാനുള്ള ഒറാങ് ഉട്ടാന്റെ രസകരമായ ശ്രമം\nNext articleബഹിരാകാശത്ത് വെച്ച് തേൻകുപ്പി തുറന്നാൽ എന്ത് സംഭവിക്കുന്നത്; വിചിത്രമായ വീഡിയോ കണ്ടു നോക്കൂ…\nകുഞ്ഞുമക്കളെ ആഹാരം കഴിക്കാനും ഉറങ്ങാനും ഓരോന്ന് പറഞ്ഞ് പേടിപ്പിക്കുന്ന മാതാപിതാക്കൾ ഈ കുറിപ്പ് ഒന്നു വായിച്ചു നോക്കൂ… വായിക്കാതെ പോകരുത്; വൈറൽ കുറിപ്പ്\nവൈകീട്ട് ഡ്യൂട്ടി കഴിഞ്ഞ് മടങ്ങുന്ന വഴി പെട്ടെന്ന് ഒരു കുട്ടി കരയുന്ന ശബ്ദം, കരച്ചിൽ കേട്ട സ്ഥലത്തേക്ക് ഓടി; അപ്പോഴാണ് ഭയാനകമായ ഒരു കാഴ്ച കണ്ടത്..! – വൈറൽ കുറിപ്പ്\nബസിൽ വെച്ച് വൃദ്ധന്റെ കയ്യിലെ കുറിപ്പ് കണ്ടപ്പോൾ കണ്ണ് നിറഞ്ഞു പോയി; ‘തവനൂർ ബസിൽ കയറി വൃദ്ധമന്ദിരം ഇറങ്ങുക എന്ന കുറിപ്പോടെ വൃദ്ധനെ മക്കൾ ബസിൽ കയറ്റി വിട്ടു’- കുറിപ്പ്\nമുതലാളിമാരുടെ കടുംപിടുത്തത്തിനും പണത്തിനും മുന്നില് പിടിച്ചുനില്‍ക്കുവാന് കെല്‍പ്പ്, ഒരു ഡബിള് ചങ്കിനുമില്ല; അഞ്ജു പാര്‍വതി.! വൈറൽ കുറുപ്പ്\nസ്നേഹത്തിന് മുന്നിൽ ഉയരവും തടസ്സമായില്ല; ഹൃദയംതൊട്ട് ഈ പ്രണയകഥ\nസ്വന്തം കുടുംബത്തിന്റെ അകമഴിഞ്ഞ പിന്തുണയുണ്ടെങ്കില് ഏത് പ്രതിസന്ധിയും തരണം ചെയാം; വൈറൽ കുറിപ്പ്


മസ്ക്കറ്റ് വിമാനത്താവളത്തില് കഴിഞ്ഞ നവംബര് അഞ്ചിന് കാണാതായ മലയാളിയുടെ മൃതദേഹം കണ്ടെത്തി | Malayalam UK\nമസ്ക്കറ്റ് വിമാനത്താവളത്തില് കഴിഞ്ഞ നവംബര് അഞ്ചിന് കാണാതായ മലയാളിയുടെ മൃതദേഹം കണ്ടെത്തി\nNovember 22 11:18 2020 by News Desk 6\tPrint This Article\nമസ്കത്ത് വിമാനത്താവളത്തില് കഴിഞ്ഞ നവംബര് അഞ്ചിന് കാണാതായ മലയാളിയുടെ മൃതദേഹം കണ്ടെത്തി. കണ്ണൂര് സ്വദേശി കെ.വി. സന്ദീവിനെയാണ് (47) അല് ഹെയില് ഭാഗത്ത് പൊതുസ്ഥലത്ത് തൂങ്ങിമരിച്ച നിലയില് കണ്ടെത്തിയത്. നാട്ടിലേക്ക് പോകുന്നതിനായി വിമാനത്താവളത്തില് എത്തിയ സന്ദീവിനെ കാണാതാവുകയായിരുന്നു. തൂങ്ങിമരിച്ചതായാണ് ലഭിച്ച വിവരമെന്ന് സഹപ്രവര്‍ത്തകര് പറഞ്ഞു. പ്രദേശവാസികള് വിവരമറിയിച്ചതിനെ തുടര്‍ന്ന് പൊലീസ് നടത്തിയ തിരച്ചിലിലാണ് മൃതദേഹം കണ്ടെത്തിയത്.\nനാട്ടില്‍നിന്ന് വിളി വരുമ്പോഴാണ് അവിടെ എത്തിയിട്ടില്ലെന്ന വിവരം സഹപ്രവര്‍ത്തകര്‍ക്ക് മനസ്സിലാകുന്നത്. അന്വേഷണത്തില് സന്ദീവ് ബോര്‍ഡിങ് പാസ് സ്വീകരിച്ചിട്ടില്ലെന്നും വിമാനത്തില് കയറിയിട്ടില്ലെന്നും മനസ്സിലായി. പിന്നീട് അന്വേഷണം നടത്തിവരുന്നതിനിടയിലാണ് മൃതദേഹം കണ്ടെത്തിയത്. വിഷയത്തില് ഇടപെടണമെന്നാവശ്യപ്പെട്ട് കെ. സുധാരകന് എം.പി ഇന്ത്യന് അംബാസഡര്‍ക്ക് കത്തയച്ചിരുന്നു.\nചെന്നിത്തല നൽകിയത് നല്ല നിർദ്ദേശങ്ങൾ; അവരെ ചലഞ്ചിന്‍റെ ഭാഗമാക്കാന് സര്‍ക്കാര് ഉദ്ദേശിക്കുന്നില്ല മുഖ്യമന്ത്രി


ന്യൂയര് ദിനത്തില് മരണത്തെ മുഖാമഖം കണ്ടു! രക്ഷകന്മാരെ പരിചയപ്പെടുത്തി നടന് ജോയി മാത്യു | Joy Mathew Met Accident In A New Year Day - Malayalam Filmibeat\n| Published: Wednesday, January 8, 2020, 16:36 [IST]\nനടനും സംവിധായകനും തിരക്കഥാകൃത്തുമായ ജോയി മാത്യു നിരന്തരം സമൂഹ മാധ്യമങ്ങളില് സജീവമായി പ്രവര്‍ത്തിക്കുന്ന ആളാണ്. സിനിമയുടെ വിശേഷങ്ങളും വാര്‍ത്ത പ്രധാന്യമുള്ള കാര്യങ്ങളുമെല്ലാം അദ്ദേഹം തുറന്ന് സംസാരിക്കാറുണ്ട്. അതിനൊപ്പം തന്റെ ചുറ്റും നടക്കുന്ന രസകരമായ കാര്യങ്ങളും താരം ആരാധകരോടായി പങ്കുവെക്കാറുണ്ട്. അങ്ങനെ പുതുവര്‍ഷ ദിനത്തില് ഒരു അപകടത്തില് നിന്നും തന്നെ രക്ഷിച്ച ചെറുപ്പക്കാര്‍ക്കൊപ്പമുള്ള ചിത്രം താരം പങ്കുവെച്ചിരിക്കുകയാണ്. ഒപ്പം അന്ന് നടന്ന സംഭവകഥയും താരം വിശദീകരിച്ചിട്ടുണ്ട്.\nജോയി മാത്യുവിന്റെ പോസ്റ്റ്\nപുതുവത്സര ആരംഭത്തില്‍ത്തന്നെ Dangerous Escape എന്ന സിനിമയിലാണ് അഭിനയിക്കേണ്ടി വന്നത്. സംഗതി മരണവുമായുള്ള ഒരു മുഖാമുഖം ആയിരുന്നു. സമയം പുലര്‍ച്ചെ മൂന്നുമണി. രക്ഷകരായി എത്തിയവര് കുറ്റിപ്പുറത്തുനിന്നുമുള്ള അപരിചിതരായ ചെറുപ്പക്കാരുടെ ഒരു സംഘം. എല്ലാ സഹായവും ചെയ്തു തന്നു യാത്ര പറയുമ്പോള് ഞാന് ചോദിച്ചു...\nനിങ്ങളോടൊപ്പം ഞാന് ഒരു സെല്‍ഫി എടുത്തോട്ടെ? പിന്നെ മാലാഖമാര് കുറ്റിപ്പുറത്തേക്ക് തന്നെ തിരിച്ചു പോയി. ഇവരില് ആരെകണ്ടുമുട്ടിയാലും എനിക്ക് വേണ്ടി ഒരു ഹായ് പറയുക. ഹസന്, സുഹെയില്, സിയാദ്, ഫവാസ്, സോലിഹ് എന്നൊക്കയാണിവരുടെ പേരുകള്. എന്നും ജോയി മാത്യുവിന്റെ കുറിപ്പില് പറയുന്നു.\nJoy Mathew Met Accident In A New Year Day\nStory first published: Wednesday, January 8, 2020, 16:36 [IST]


ഇന്ത്യ സാമ്പത്തിക വളർച്ചയിലെന്ന് ധനമന്ത്രി| Nirmala Sitharama Press Conference | Manorama News | Malayala Manorama\nചൈനയ്ക്കും മുകളിൽ ഇന്ത്യൻ വളർച്ചയെന്ന് ധനമന്ത്രി; സർചാർജിലും ആശ്വാസം\nമനോരമ ലേഖകൻ August 23, 2019 08:03 PM IST\nനിര്‍മല സീതാരാമൻ വാർത്താസമ്മേളനത്തിൽ.\nന്യൂഡൽഹി∙ രാജ്യത്തിന്റെ സമ്പദ്‌വ്യവസ്ഥയ്ക്ക് പുത്തനുണർവ് നൽകുന്നതിനുള്ള നീക്കങ്ങളുമായി ധനമന്ത്രി നിർമല സീതാരാമൻ. കേന്ദ്ര ബജറ്റിൽ അതിസമ്പന്നർക്ക് ഏർപ്പടുത്തിയ അധിക സർചാർജിൽ നിന്ന് വിദേശ പോർട്ട്ഫോളിയോ നിക്ഷേപകരെ (എഫ്പിഐ) ഒഴിവാക്കി.2മുതൽ5കോടി വരെ വാർഷിക നികുതി നൽകുന്നവർക്ക് മൂന്നു ശതമാനവും അഞ്ചു കോടിയോ അതിനു മുകളിലോ വാർഷിക വരുമാനമുള്ളവർക്ക് ഏഴു ശതമാനവും തുകയാണ് സൂപ്പർ റിച്ച് ടാക്സ് എന്ന പേരിൽ സർചാർജായി ഇക്കഴിഞ്ഞ ജൂലൈയിലെ ബജറ്റിൽ ഏർപ്പെടുത്തിയത്.\nനിലവിലുള്ള ആദായനികുതിക്കു പുറമെയായിരുന്നു ഇത്. തുടർന്ന് എഫ്പിഐ നിക്ഷേപകർ കൂട്ടത്തോടെ നിക്ഷേപം പിൻവലിക്കാൻ തുടങ്ങിയത് ഓഹരി വിപണിയെ ഉലച്ചിരുന്നു. ഈ പ്രവണത തുടരുന്നതിനിടെയാണിപ്പോൾ ധനമന്ത്രിയുടെ പ്രഖ്യാപനം. ആഭ്യന്തര നിക്ഷേപകർക്കുള്ള സർചാർജും ഒഴിവാക്കിയിട്ടുണ്ട്. ജൂലൈയിലെ ബജറ്റിനു മുന്നോടിയായുള്ള സാഹചര്യം തന്നെ തുടരുമെന്നും ധനമന്ത്രി വ്യക്തമാക്കി.\nഎഫ്പിഐ നിക്ഷേപകരുമായും പ്രധാനമന്ത്രി നരേന്ദ്രമോദിയുമായും നിർമല ഇക്കഴിഞ്ഞ മാസങ്ങളിൽ ചർച്ച നടത്തിയിരുന്നു. രൂപയുടെ മൂല്യമിടിയുന്നതു തുടരുന്നതും ധനമന്ത്രാലയത്തെ ആശങ്കയിലാഴ്ത്തി. ഡോളറുമായുള്ള വിനിമയത്തിൽ ഓഗസ്റ്റ് 23നു രൂപ എട്ടു മാസത്തെ ഏറ്റവും താഴ്ന്ന തലത്തിലെത്തിയിരുന്നു. പത്തു പൈസയുടെ ഇടിവോടെ 71.91 നിലവാരത്തിലേക്കാണ് എത്തിയത്. അതിനിടെയാണ് ധനമന്ത്രി പ്രത്യേക വാർത്താസമ്മേളനം വിളിച്ചത്.\nരാജ്യാന്തര തലത്തിൽ സമ്പദ്‌വ്യവസ്ഥയ്ക്കു തിരിച്ചടിയേറ്റിട്ടുണ്ടെന്നും നിർമല പറഞ്ഞു. ചൈന–യുഎസ് വ്യാപാരയുദ്ധം ഉൾപ്പെടെ ആഗോള സാമ്പത്തിക സാഹചര്യങ്ങളാണ് നിലവിലെ പ്രശ്നങ്ങൾക്കു കാരണം. എന്നാൽ രാജ്യാന്തര സാഹചര്യവുമായി താരതമ്യം ചെയ്യുമ്പോൾ ഇന്ത്യൻ സമ്പദ്‌വ്യവസ്ഥ മെച്ചപ്പെട്ടതാണ്.\nയുഎസ്, ജർമനി ഉൾപ്പെടെയുള്ള രാജ്യാന്തര ശക്തികൾ സാമ്പത്തിക വളർച്ചയിൽ കുറവ് രേഖപ്പെടുത്തുമ്പോഴും ഇന്ത്യയ്ക്കു കാര്യമായ പ്രശ്നമില്ല. വളർച്ചാനിരക്കിൽ ഇവർക്കും മുകളിലാണ് ഇന്ത്യ. ചൈനയുമായി താരതമ്യം ചെയ്യുമ്പോഴും ഇന്ത്യയുടെ സമ്പദ്‌വ്യവസ്ഥ വളർച്ചയിലാണ്. സാമ്പത്തിക പുനരുജ്ജീവന നടപടികളുമായി മുന്നോട്ടു പോകുമെന്നും ധനമന്ത്രി വാർത്താ സമ്മേളനത്തിൽ പറഞ്ഞു.\n∙ ഓഹരി അടക്കം വൻകിട നിക്ഷേപങ്ങൾക്ക് സർചാർജില്ല. എഫ്പിഐ നിക്ഷേപകർക്കും ആഭ്യന്തര നിക്ഷേപകർക്കും ഇതിന്റെ ഗുണം ലഭിക്കും\n∙ രാജ്യത്തെ സൂക്ഷ്മ, ചെറുകിട, ഇടത്തരം വ്യവസായങ്ങൾക്ക് (എംഎസ്എംഇ) ജിഎസ്ടി അതിവേഗ റീഫണ്ടിങ് ഉറപ്പാക്കും. കെട്ടിക്കിടക്കുന്ന റീഫണ്ടുകളെല്ലാം ഇന്നു മുതൽ 30 ദിവസത്തിനകം കൊടുത്തുതീർക്കും. ഇനി മുതൽ റീഫണ്ടിങ് 60 ദിവസത്തിനകം കൊടുത്തുതീർക്കും.\n∙ ജിഎസ്ടി പ്രശ്നങ്ങൾ ചർച്ച ചെയ്യാൻ ഞായറാഴ്ച കേന്ദ്രത്തിന്റെ അടിയന്തര യോഗം\n∙ ജിഎസ്ടി നിരക്കുകൾ ലളിതമാക്കും. ഫോമുകളുടെ എണ്ണം കുറയ്ക്കും\n∙ 16 വകുപ്പുകളിൽ പ്രോസിക്യൂഷനു പകരം പിഴ\n∙ ജിഎസ്ടി റിട്ടേൺ കൂടുതൽ ലളിതമാക്കും. ഉദ്യോഗസ്ഥരുടെ ഉപദ്രവമുണ്ടാകില്ല.\n∙ സ്റ്റാർട്ടപ്പുകൾക്കുള്ള ഏഞ്ചൽ ടാക്സ് ഒഴിവാക്കി; സംരംഭകർക്ക് ഇളവുകൾ നല്‍കും\n∙ പലിശയിലെ വ്യത്യാസം എല്ലാ വായ്പകൾക്കും ലഭിക്കും. എല്ലാ ബാങ്കുകളും ഇതിനു സമ്മതിച്ചു.\n∙ ഭവനവായ്പയ്ക്കും മറ്റു വായ്പകൾക്കും പലിശ കുറയും. വായ്പാ അപേക്ഷകളുടെ പുരോഗതി ഓൺലൈനിൽ പരിശോധിക്കാം.\n∙ വ്യവസായങ്ങൾക്കുള്ള പ്രവർത്തന മൂലധനവും മെച്ചപ്പെടും.\n∙ വായ്പ തിരിച്ചടച്ചാൽ 15 ദിവസത്തിനകം എല്ലാ രേഖകളും തിരികെ നൽകണം\n∙ ഐടി നോട്ടിസുകളും സമൻസുകളും അയയ്ക്കാന് കേന്ദ്രീകൃത സംവിധാനം ഒക്ടോബർ ഒന്നിനു നിലവിൽ വരും\n∙ എല്ലാ നോട്ടിസുകളും മറുപടി ലഭിച്ച് മൂന്നു മാസത്തിനകം തീർപ്പാക്കണം


മുങ്ങിക്കപ്പല് നിര്‍മ്മാണ കരാര്: അദാനി ഗ്രൂപ്പ് പുറത്ത്; പകരം നിര്‍മ്മിക്കുക ഇവര് | Adani out of race for mega Navy submarine deal Ministry of Defence shortlists2firms\nNew Delhi, First Published 23, Jan 2020, 8:05 PM\nപരമ്പരാഗത ഊര്‍ജം, ആണവോര്‍ജ്ജം എന്നിവയില് പ്രവര്‍ത്തിക്കുന്ന ആറ് മുങ്ങിക്കപ്പലുകള് രാജ്യത്തിന് വേണ്ടി നിര്‍മ്മിക്കുന്ന കരാറിന്‍റെ കാലാവധി 30 കൊല്ലമാണ്.\nദില്ലി: നാവിക സേനയ്ക്കായി ആറ് മുങ്ങിക്കപ്പല് നിര്‍മ്മിക്കാനുള്ള 60000 കോടി രൂപയുടെ കരാറില് നിന്നും അദാനി-എച്ച്എസ്എല് പുറത്ത്. പ്രതിരോധ മന്ത്രാലയത്തിലെ ഉന്നതതല യോഗത്തില് ലാര്‍സന് ആന്‍റ് ട്യൂബ്രോ(എല് ആന്‍റ് ടി), മസഗണ് ഡോക്ക് ഷിപ്പ് ബില്‍ഡേര്‍സ് എന്നിവരെയാണ് ഈ കരാറിലേക്ക് ആഭ്യന്തര പങ്കാളികളായി തിരഞ്ഞെടുത്തത്. പ്രതിരോധ മന്ത്രി രാജ്നാഥ് സിംഗിന്‍റെ അധ്യക്ഷതയില് ചേര്‍ന്ന ഡിഫന്‍സ് അക്വിസിഷന് കൗണ്‍സിലിന്‍റെ 2020 ലെ ആദ്യ യോഗത്തിലാണ് തീരുമാനം.\nപരമ്പരാഗത ഊര്‍ജം, ആണവോര്‍ജ്ജം എന്നിവയില് പ്രവര്‍ത്തിക്കുന്ന ആറ് മുങ്ങിക്കപ്പലുകള് രാജ്യത്തിന് വേണ്ടി നിര്‍മ്മിക്കുന്ന കരാറിന്‍റെ കാലാവധി 30 കൊല്ലമാണ്. ഈ കരാറില് അഞ്ച് വിദേശ കമ്പനികള്‍ക്ക് കേന്ദ്ര സര്‍ക്കാര് അംഗീകാരം നല്‍കിയിട്ടുണ്ട്. ഇവരുമായി സഹകരിച്ച് പ്രവര്‍ത്തിക്കുന്ന തന്ത്രപ്രധാന പങ്കാളി എന്ന നിലയില് എല് ആന്‍റ് ടിയെയും, സഗണ് ഡോക്ക് ഷിപ്പ് ബില്‍ഡേര്‍സിനെയും തിരഞ്ഞെടുത്തത്.\n2019 ല് പദ്ധതിയില് താല്‍പ്പര്യമുള്ള സ്വകാര്യ കമ്പനികളില് നിന്നും നാവികസേന അപേക്ഷ ക്ഷണിച്ചിരുന്നു. ഇതിന് മറുപടി നല്‍കിയത് നാല് കമ്പനികളാണ്. എൽ ആൻഡ് ടി, മസഗൺ ഡോക്ക് ഷിപ്പ് ബിൽഡേഴ്സ്, റിലയൻസ് നേവൽ എൻജിനീയറിങ്, അദാനി ഗ്രൂപ്പിലെ ഹിന്ദുസ്ഥാൻ ഷിപ്പ് യാർഡ് (എച്ച്എസ്എൽ) എന്നിവയായിരുന്നു അവ.\nഇവയുടെ അപേക്ഷകളും സൗകര്യങ്ങളും വിശദമായി പരിശോധിച്ച് നാവിക സേനയാണ് കേന്ദ്ര പ്രതിരോധ മന്ത്രാലയത്തിന് മുന്നില് പങ്കാളികളുടെ പേര് നിര്‍ദേശിച്ചത്. അതില് നിന്നാണ് ഇപ്പോഴത്തെ തെരഞ്ഞെടുപ്പ്. അദാനി ഗ്രൂപ്പിന്‍റെ സാമ്പത്തിക സ്ഥിതിയും ഷിപ്പിയാര്‍ഡിലെ സൗകര്യങ്ങളും വിലയിരുത്തി അദാനി ഗ്രൂപ്പിന്‍റെ അപേക്ഷ ആദ്യമേ തള്ളിയെന്നാണ് നാവിക സേന വൃത്തങ്ങളെ ഉദ്ധരിച്ചുള്ള റിപ്പോര്‍ട്ട്.\nഎന്നാല് പിന്നീട് നാവികസേനയുടെ എംപവേഡ് കമ്മിറ്റി ശുപാര്‍ശ മറികടന്ന് അദാനി ഗ്രൂപ്പിന്‍റെ സംയുക്ത സംരംഭം പരിഗണിക്കാമെന്ന് ഡിഫന്‍സ് പ്രൊഡക്ഷന് വകുപ്പ് ശുപാർശ ചെയ്തിരുന്നു എന്ന വാര്‍ത്ത പുറത്തുവന്നു. 2016 ലെ പ്രതിരോധ ചട്ടങ്ങള് അദാനിക്കായി മറികടക്കുന്നെന്ന് കോണ്‍ഗ്രസ് ഇതിനെതിരെ ആരോപണവുമായി രംഗത്ത് എത്തി. അദാനി ഗ്രൂപ്പ് എങ്ങനെ ഇടപാടിലേക്ക് പിന്നീട് എത്തിയെന്ന് പ്രധാനമന്ത്രിയും പ്രതിരോധ മന്ത്രിയും മറുപടി നല്‍കണം എന്നും കോണ്‍ഗ്രസ് ആവശ്യപ്പെട്ടിരുന്നു. ഇതിന് പിന്നാലെയാണ് 2020 ല് ആദ്യം തന്നെ ചേര്‍ന്ന ഡിഫന്‍സ് അക്വിസിഷന് കൗണ്‍സിലിന്‍റെ ആദ്യയോഗത്തില് തന്നെ കരാര് സംബന്ധിച്ച് കേന്ദ്രം തീരുമാനം എടുത്തത്.\nLast Updated 23, Jan 2020, 8:05 PM\nഎല് ആന്‍റ് ടി


പീഡിപ്പിക്കാന് ശ്രമം; അമ്മയുടെ സുഹൃത്തിനെ 19കാരി കഴുത്ത് ഞെരിച്ച് കൊലപ്പെടുത്തി - ഇ വാർത്ത | evartha\nപീഡിപ്പിക്കാന് ശ്രമം; അമ്മയുടെ സുഹൃത്തിനെ 19കാരി കഴുത്ത് ഞെരിച്ച് കൊലപ്പെടുത്തി\nതന്നെ പീഡിപ്പിക്കാന് ശ്രമിച്ച അമ്മയുടെ സുഹൃത്തിനെ 19കാരി മര്‍ദ്ദിച്ച് കഴുത്തുഞെരിച്ചു കൊലപ്പെടുത്തി. മഹാരാഷ്ട്രയിൽ നാസിക്കിലാണ് 53വയസുകാരനെ യുവതി മര്‍ദിച്ച് കഴുത്തു ഞെരിച്ച് കൊലപ്പെടുത്തിയത്. സംഭവം നടക്കുമ്പോൾ വീട്ടില് അമ്മ ഇല്ലായിരുന്നു.\nഭര്‍ത്താവിന്റെ കൂടെ താനെയിലായിരുന്ന 19കാരി ജൂണിലാണ് പ്രസവത്തിനായി നാട്ടിലെത്തിയത്. അമ്മയുടെ ഒപ്പം താമസിച്ച സുഹൃത്താണ് യുവതിയെ ആക്രമിക്കാന് ശ്രമിച്ചത്. തനിക്കെതിരെയുള്ള പീഡന ശ്രമം തടഞ്ഞ യുവതി ഇയാളെ മര്‍ദ്ദിക്കുകയായിരുന്നു.\nഎന്നാല്, യുവതിയുടെ ആക്രമണത്തിൽ പ്രകോപിതനായ ഇയാള് യുവതിയെ മര്‍ദ്ദിക്കാന് ശ്രമിക്കുകയും കുഞ്ഞിനെ കൊല്ലുമെന്ന് ഭീഷണിപ്പെടുത്തുകയും ചെയ്തു. ഇതിനെ തുടർന്ന് കുഞ്ഞിനെ രക്ഷപ്പെടുത്തിയ യുവതി പിന്നാലെ ഇയാളെ മര്‍ദിച്ച് അവശനാക്കുകയായിരുന്നു.\nTopics: Mother friend Mumbai rape attempt


സമയമില്ലാത്തതല്ല പ്രശ്‌നം | islamonlive.in\nby ഡോ. ജാസിര് ഔദ\n‘ഒഴിവുസമയം കിട്ടുമ്പോള് ചെയ്യുന്നതിനായി നല്ല കാര്യങ്ങളെ മാറ്റിവെക്കുന്നത് അവിവേകത്തിന്റെ അടയാളമാണ്.’ എന്ന് ശൈഖ് അഹ്മദ് ബിന് അതാഉല്ലാ ഇസ്‌കന്ദരി അദ്ദേഹത്തിന്റെ പ്രസിദ്ധ കൃതിയായ ‘അല്‍ഹികമി’ല് പറയുന്നു. ‘എനിക്ക് സമയമില്ല’ എന്നൊരു സംഗതിയേ ഇല്ല. നാം പറയുന്ന നമസ്‌കാരവും, ദിക്‌റുകളും, ദൈവസ്മരണയുമെല്ലാം സമയം ആവശ്യമുള്ള കാര്യങ്ങളാണ്. എന്തൊക്കെയായാലും ‘അവയെല്ലാം ഞാന് നാളെ ചെയ്യാം, അല്ലെങ്കില് അടുത്ത ആഴ്ച്ച, അടുത്ത മാസം, അടുത്ത വര്‍ഷം, അല്ലെങ്കില് അടുത്ത റമദാനില്’ എന്നിങ്ങനെ പറഞ്ഞ് മാറ്റിവെക്കും. വിവേകമില്ലായ്മയുടെ അടയാളമായിട്ടാണ് ഈ മനോഭാവത്തെ ഇബ്‌നു അതാഇല്ലാഹ് കണക്കാക്കുന്നത്. അതായത് ആ വ്യക്തി സ്വന്തത്തോട് തന്നെ അവിവേകം പ്രവര്‍ത്തിക്കുകയാണ്. കാരണം, നിശ്ചയദാര്‍ഢ്യമുണ്ടെങ്കില് അവനുദ്ദേശിക്കുന്ന കാര്യങ്ങള് ഏത് സമയത്തും ചെയ്യാം. എങ്കിലും ചില മുന്‍ഗണനാക്രമങ്ങള് അതില് പാലിക്കേണ്ടതുണ്ട്.\nനിശ്ചിത മണിക്കൂറുകളും അതില് ചെയ്തുതീര്‍ക്കാനുള്ള ഒരുകൂട്ടം കാര്യങ്ങളുമായിട്ടാണ് നിങ്ങള് രാവിലെ വീട്ടില് നിന്നും പുറത്തിറങ്ങുന്നത്. അവയുടെ പ്രാധാന്യമനുസരിച്ച് ഓരോ കാര്യങ്ങളും നിങ്ങള് ചെയ്യുന്നു. അവശേഷിക്കുന്നവ നാളേക്ക് മാറ്റിവെച്ച് കൊണ്ട് നിങ്ങള് ഇങ്ങനെ പറയുകയും ചെയ്യുന്നു.’അല്ലാഹു ആരെയും അയാളുടെ കഴിവില് കവിഞ്ഞതിന് നിര്‍ബന്ധിക്കുന്നില്ല. ഒരുവന് സമ്പാദിച്ചതിന്റെ സദ്ഫലം അവന്നുള്ളതാണ്’. (അല്‍ബഖറ: 286).\nഉദാഹരണത്തിന് നിനക്ക് പത്ത് മിനുട്ട് കിട്ടുകയാണെങ്കില്, നമസ്‌കാരമുള്‍പ്പെടെ കുറെ കാര്യങ്ങള് ചെയ്യാനുണ്ടെങ്കില്, ആദ്യം മുന്‍ഗണന കൊടുക്കേണ്ടത് നമസ്‌കാരത്തിനാണ്. ചിലപ്പോഴെല്ലാം ഭൗതികകാര്യങ്ങള്‍ക്ക് ഇന്ന് മുന്‍ഗണന നല്‍കുമ്പോള് മതപരമായ കാര്യങ്ങള്‍ക്ക് നാളെ, അടുത്ത ആഴ്ച്ച, അടുത്ത മാസം എന്നിങ്ങനെ പറഞ്ഞ് പലപ്പോഴും മാറ്റിവെക്കുന്നു. അത്തരം നീട്ടിവെക്കലുകള് അംഗീകരിക്കാവതല്ല. സമയത്തെ നല്ല രീതിയില് ചെലവഴിക്കല് എല്ലാ മുസ്‌ലിംകള്‍ക്കും മേല് നിര്‍ബന്ധമാണ്. ഏത് കാര്യംചെയ്യാനും വേണ്ടുവോളം സമയമുണ്ട്. നിങ്ങള് സമയത്തെ നല്ല രീതിയില് ചെലവഴിക്കുകയാണെങ്കില് നിങ്ങളുടെ ജോലിയെയും സമയത്തെയും അല്ലാഹു അനുഗ്രഹിക്കും. സമയം ചെലവഴിക്കുമ്പോള് പ്രാധാന്യം കല്‍പിക്കേണ്ടത് ഭൗതികകാര്യങ്ങള്‍ക്ക് മാത്രമല്ല, ആത്മീയകാര്യങ്ങളും പരിഗണിക്കപ്പെടേണ്ടത് തന്നെയാണ്.\nനിങ്ങള് ദിവസവും ഒരു നിശ്ചിതസമയത്ത് സ്ഥിരമായി ഖുര്‍ആന് പാരായണമോ, ദിക്‌റുകളോ ചൊല്ലുന്നവരാണെങ്കില് ജോലിക്ക് വേണ്ടി പുറത്ത് പോകുമ്പോള് ബസിലോ, ട്രെയിനിലോ ഉള്ള യാത്രക്കിടെ ഖുര്‍ആന് പാരായണം ചെയ്യുകയും ദൈവത്തെ സ്മരിക്കുകയും ചെയ്യാം. ജോലിക്ക് പോവുമ്പോഴോ, വീട്ടിലേക്ക് തിരിച്ച് വരുമ്പോഴോ ട്രെയിനിലോ, ബസിലോ യാത്ര ചെയ്യുന്ന സമയത്ത് ഖുര്‍ആന് ഓര്‍ക്കുന്ന ഒരുപാട് സഹോദരീ സഹോദരന്മാരെ എനിക്കറിയാം. സാധാരണയായി വികസിതരാജ്യങ്ങളിലെ ജനങ്ങള് പുസ്തകമോ, കഥയോ വായിക്കുന്നത് ട്രെയിനിലോ, ബസിലോ ഉള്ള യാത്രക്കിടെയാണ്. ലണ്ടനില് ട്രെയിനിലിരുന്നാണ് ഞാന് ഈ വരികള് കുറിക്കുന്നത്. ട്രെയിനില് തിരക്കാണെങ്കിലും വളരെ ശാന്തമായിരുന്നു. ട്രെയിനില് എനിക്ക് ചുറ്റും നില്‍ക്കുന്ന എല്ലാവരും എഴുതുകയോ, വായിക്കുകയോ ചെയ്യുന്നവരാണ്. ഭൗതികകാര്യങ്ങള്‍ക്ക് വേണ്ടിയാണ് ജനങ്ങള് സമയം ചെലവഴിക്കുന്നതെങ്കില്, മുസ്‌ലിംകള് ആത്മീയപരമായ കാര്യങ്ങള്‍ക്ക് കൂടി താല്പര്യം കാണിക്കണം.\nഓരോരുത്തരും കാര്യങ്ങളുടെ പ്രാധാന്യങ്ങള്‍ക്കനുസരിച്ച് മുന്‍ഗണനാക്രമം നിശ്ചയിക്കുകയും, ദൈവത്തിന്റെ അവകാശങ്ങള് നല്ല രീതിയില് നിര്‍വഹിക്കുകയും ചെയ്യുക. ശരീഅത്ത് നിയമമനുസരിച്ച്, ദൈവത്തിന്റെ അവകാശങ്ങളേക്കാള് ഊന്നല് നല്‍കുന്നത് ജനങ്ങളുടെ അവകാശങ്ങള്‍ക്കും ബാധ്യതകള്‍ക്കുമാണ് എന്നത് ശരി തന്നെ. എന്നാല് ജനങ്ങളുടെ അവകാശങ്ങളെ വകവെച്ച് കൊടുക്കുമ്പോള് ദൈവത്തിന്റെ അവകാശങ്ങളെ അവഗണിക്കാം എന്നതിന് അര്‍ഥമില്ല. രണ്ട് തരം അവകാശങ്ങള്‍ക്കിടിയിലും സംന്തുലിതത്വം കാത്തുസൂക്ഷിക്കുകയാണ് വേണ്ടത്. പിശാചിന്റെ പ്രേരണയുടെ ഫലമാണ് നീട്ടിവെക്കല്. അല്ലാഹു പറയുന്നു:\n‘അങ്ങനെ അവരിലൊരുവന്ന് മരണം വന്നെത്തുമ്പോള് അവന് കേണുപറയും: എന്റെ നാഥാ, നീ എന്നെയൊന്ന് ഭൂമിയിലേക്ക് തിരിച്ചയക്കേണമേ.’ (അല്‍മുഅ്മിനൂന്: 99) സമയം ഏറ്റവും നന്നായി വിനിയോഗിക്കുന്നവരില് അവന് നമ്മെ ഉള്‍പ്പെടുത്തുമാറാകട്ടെ.\nവിവ: കെ.സി കരിങ്ങനാട്\nഡോ. ജാസിര് ഔദ


5 കോടി ആസ്തിയുള്ള ജയ് ഷായുടെ കമ്പനിക്ക് 97 കോടിയുടെ വായ്പ; അമിത് ഷാ വീണ്ടും കുരുക്കിൽ |\n11th August 2018 MJnewsDesk0Comments അമിത് ഷാ, ജയ് ഷാ\nബിജെപി ദേശീയ അധ്യക്ഷൻ അമിത് ഷാ, മകൻ ജയ് ഷാ എന്നിവർക്കെതിരെ പുതിയ ആരോപണം. ജയ് ഷായുടെ ഉടമസ്ഥതയിലുള്ള കമ്പനിക്ക് വൻതുക വായ്പ ലഭിക്കാൻ ലാഭം കൂട്ടിക്കാണിച്ചതായാണ് റിപ്പോർട്ടുകൾ. കുസും ഫിൻസെർവ് എൽ എൽ പി എന്ന കമ്പനിയാണ് ലാഭം പെരുപ്പിച്ച് കാണിച്ചത്. വായ്പാ തിരിച്ചടക്കാനുള്ള ശേഷിയുണ്ടെന്ന് കാണിക്കുന്നതിനായിരുന്നു തട്ടിപ്പ്. കാരാവൻ മാസികയാണ് വാർത്ത പുറത്തുകൊണ്ടുവന്നത്\nഗുജറാത്തിലെ കാലുപൂർ കൊമേഴ്‌സ്യൽ കോർപറേറ്റീവ് ബാങ്കിൽ അമിത് ഷായുടെ പേരിലുള്ള രണ്ട് സ്ഥലങ്ങൾ പണയം വെച്ചിരുന്നതായി റിപ്പോർട്ടിൽ പറയുന്നു. 2016ൽ ആണിത്. ഇതിൽ കുസും ഫിൻസെർവ് കമ്പനിക്ക് വേണ്ടി 25 കോടി രൂപ വായ്പയെടുത്തു. അതേ വർഷം അഞ്ച് തവണകളിലായി 97.35 കോടി രൂപ രണ്ട് ബാങ്കുകകളിൽ നിന്നായി ജയ് ഷായുടെ കമ്പനി വായ്പയെടുത്തു.\nകമ്പനിയുടെ മൊത്തം ആസ്തി 5.83 കോടി രൂപയാണ് പുതിയ ബാലൻസ് ഷീറ്റ് പ്രകാരം. ഇത്ര ചെറിയ ആസ്തിയുള്ള കമ്പനിക്കാണ് ഇത്രയും വലിയ തുക വായ്പ ലഭിച്ചിരിക്കുന്നത്. ഈ കമ്പനികളിലെല്ലാം അമിത് ഷായ്ക്ക് പങ്കാളിത്തമുണ്ട്. എന്നാൽ 2017ൽ രാജ്യസഭാ തെരഞ്ഞെടുപ്പിൽ നാമനിർദേശ പത്രിക സമർപ്പിക്കുമ്പോൾ ഈ വിവരങ്ങളെല്ലാം മറച്ചുവെച്ചിരുന്നു\nമറ്റൊരു ബാങ്ക് തട്ടിപ്പ് കേസാണ് ഇതും. നീരവ് മോദി, മെഹുൽ ചോക്‌സി തുടങ്ങിയ തട്ടിപ്പ് വീരൻമാരും സമാനമായ രീതിയിലാണ് ബാങ്കിൽ നിന്നും പണം തട്ടിയത്. കമ്പനികളുടെ ലാഭക്കണക്കുകൾ പെരുപ്പിച്ച് കാണിച്ചായിരുന്നു ഇവരും വായ്പ എടുത്തിരുന്നത്. നേരത്തെ ജയ് ഷായുടെ തന്നെ ഉടമസ്ഥതയിലുള്ള ടെമ്പിൾ എന്റർപ്രൈസ് ലിമിറ്റഡ് കമ്പനിയുടെ വിറ്റുവരവിൽ 16,000 മടങ്ങ് വർധനയുണ്ടായതായി വാർത്ത വന്നിരുന്നു. മോദി അധികാരത്തിൽ കയറിയ ശേഷമായിരുന്നു ഈ വർധനവ്\n← ജലന്ധർ രൂപതയിലെ വൈദികരുടെ മൊഴിയെടുത്തു; ബിഷപ് ഫ്രാങ്കോയെ ചോദ്യം ചെയ്യും\nമണിരത്‌നത്തിന്റെ മൾട്ടി താര ചിത്രം ചെക്ക ചിവന്ത വാനം റിലീസ് തീയതി പുറത്ത് →


രാജ്യത്ത് കോവിഡ് മരണം 14000ലേക്ക്; മരിക്കുന്നവരിലേറെയും സ്‌ത്രീകള് – News Portal\nരാജ്യത്ത് കോവിഡ് മരണം 14000ലേക്ക്; മരിക്കുന്നവരിലേറെയും സ്‌ത്രീകള്\nന്യൂഡല്‍ഹി > രാജ്യത്ത് കോവിഡ് മരണം 14000ലേക്ക്. ആകെ രോഗികള് 4.40 ലക്ഷമായി. രോഗികളുടെ എണ്ണത്തില് അമേരിക്കയ്ക്കും ബ്രസീലിനും റഷ്യക്കും മാത്രം പിന്നിലാണ് ഇന്ത്യ. എന്നാല് ഇന്ത്യയിലെ പ്രതിദിന രോഗികള് റഷ്യയിലേതിന്റെ ഇരട്ടിയായി. ജൂലൈ ആദ്യ പകുതിയോടെ ഇന്ത്യ റഷ്യയെ പിന്തള്ളിയേക്കും. ഞായറാഴ്ച രാജ്യത്ത് 426 പേര് മരിച്ചു. ഒരു ദിവസത്തെ ഏറ്റവും ഉയര്ന്ന മരണസംഖ്യയാണിത്. 24 മണിക്കൂറില് 445 മരണവും 14821 രോഗികളും റിപ്പോര്‍ട്ട് ചെയ്തതായി ആരോഗ്യമന്ത്രാലയം അറിയിച്ചു. സംസ്ഥാനങ്ങളില്‍നിന്നുള്ള റിപ്പോര്‍ട്ടുകള് പ്രകാരം രോഗികള്15141.\n● മഹാരാഷ്ട്രയ്ക്ക് പുറമെ ഡല്‍ഹിയിലും പ്രതിദിനരോഗികള് മൂവായിരത്തിലേറെയായി. മഹാരാഷ്ട്രയില് രോഗികള് 1.36 ലക്ഷം. തിങ്കളാഴ്ച 62 മരണം, തുടര്‍ച്ചയായി ആറാം ദിനവും രോഗികള് മൂവായിരം കടന്നു. ആകെ മരണം 6286. മുംബൈയില് ആശുപത്രി കിടക്കകള്‍ക്കും ഐസിയു കിടക്കകള്‍ക്കും ക്ഷാമം. 96 ശതമാനം വെന്റിലേറ്ററുകളും ഉപയോഗത്തില്.\n● തമിഴ്നാട്ടില് തുടര്‍ച്ചയായി ആറാംദിനവും രണ്ടായിരത്തിലേറെ രോഗികള്. തിങ്കളാഴ്ച 35 മരണം, 2710 രോഗികള്. ഏറ്റവും ഉയര്‍ന്ന പ്രതിദിനകണക്കാണിത്.\n● കര്‍ണാടകയില് അഞ്ച്മരണം, 249 പുതിയ രോഗികള്. ആകെ രോഗികള്9399 ആയി. ബംഗളൂരുവിലെ നാലു പ്രദേശങ്ങളില് അടച്ചിടല് പ്രഖ്യാപിച്ചു. ജൂണ് 14ന് 690 കോവിഡ് രോഗികളുണ്ടായിരുന്ന ബംഗളൂരുവില് ഒരാഴ്ചകൊണ്ട് 1272 ആയി. തിങ്കളാഴ്ച ഗുജറാത്തില് 21 മരണം, ബംഗാളില് 14 മരണം.\n● ഗോവയില് ആദ്യ കോവിഡ് മരണം. വടക്കന് ഗോവയിലെ ആശുപത്രിയില് ചികിത്സയിലിരുന്ന 85 കാരിയാണ് മരിച്ചത്.\n● തെലങ്കാനയില് 70 കാരനായ ഡോക്ടര് മരിച്ചു. സംസ്ഥാനത്ത് കോവിഡ് ബാധിച്ച് മരിക്കുന്ന ആദ്യ ഡോക്ടര്.\n● രോഗം ഭേദമായ മഹാരാഷ്ട്ര സാമൂഹ്യനീതി മന്ത്രി ധനഞ്ജയ് മുണ്ടെ ആശുപത്രി വിട്ടു.\n● ഡല്‍ഹിയില് മണ്ഡോലി ജയിലില് ജൂണ് 15 ന് മരിച്ച 62 കാരന് കോവിഡ് സ്ഥിരീകരിച്ചു.\nഞായറാഴ്ച രോഗികള് 183000\nജനീവ > ഞായറാഴ്ച ലോകത്ത് കോവിഡ് സ്ഥിരീകരിച്ചവര് 183,000ത്തിലധികമെന്ന് ലോകാരോഗ്യ സംഘടന (ഡബ്ല്യുഎച്ച്‌ഒ). 24 മണിക്കൂറിനിടെ ബ്രസീല്–-54771 , അമേരിക്ക–-36617, ഇന്ത്യ–-15400 എന്നിങ്ങനെയാണ് രോഗികള്.\nരോഗികള് വര്‍ധിക്കുന്നത് ഒന്നുകില് കൂടുതല് പരിശോധന നടത്തുന്നതിനാലോ അല്ലെങ്കില് രോഗവ്യാപനമുണ്ടാകുന്നതിനാലോ ആണെന്ന് വിദഗ്ധര്.\n●പാകിസ്ഥാനില് രോഗികള് 1,90,000. 24 മണിക്കൂറിനിടെ 4471 പേര്‍ക്ക് കൂടി കോവിഡ്. 89 പേര് മരിച്ചു. പാകിസ്ഥാനില് ഇതുവരെ 63 ആരോഗ്യപ്രവര്‍ത്തകര് കോവിഡിനിരയായി. വിദേശത്ത് കുടുങ്ങിക്കിടക്കുന്നവരെ നാട്ടിലെത്തിക്കാന് അന്താരാഷ്ട്ര വിമാന സര്‍വീസ് പുനരാരംഭിച്ചു.\n●നേപ്പാളില് രോഗികള് പതിനായിരത്തോടടുക്കുന്നു. 24 മണിക്കൂറില് 535 പേര്‍ക്ക് കൂടി രോഗം സ്ഥിരീകരിച്ചതോടെ ആകെ രോഗികള് 9561. 23 പേര് മരിച്ചു\n●സിംഗപ്പുരില് 218 വിദേശത്തൊഴിലാളികള്‍ക്ക് കൂടി കോവിഡ്. രോഗികള് 42313. 26 മരണം. കോവിഡ് പ്രതിരോധത്തിനായി സിംഗപ്പുരിന് ഇന്ത്യന് ഇന്‍ഡസ്ട്രി ഇന്ത്യ ബിസിനസ് ഫോറം 159000 സിംഗപ്പുര് ഡോളര്(86.60 ലക്ഷം രൂപ)നല്‍കി\n●ദക്ഷിണകൊറിയയില് രണ്ടാംഘട്ട വ്യാപനം കൈവിട്ടുപോകുന്നതായി സിയോള് മേയര് പാര്‍ക്ക് വോണ്‍സൂണ്. പ്രതിദിന രോഗികള് 30തില് താഴെ ആയില്ലെങ്കില് സിയോളില് കടുത്ത നിയന്ത്രണങ്ങള് ഏര്‍പ്പെടുത്തുമെന്നും മേയര്.\nഇന്ത്യയില് മരിക്കുന്നവരിലേറെയും സ്ത്രീകള്\nലണ്ടന് > കോവിഡ് ബാധിച്ച് ഇന്ത്യയില് മരിക്കുന്നവരിലേറെയും സ്ത്രീകളെന്ന് പഠനം. ലോകത്തെ മരണങ്ങളില്‍നിന്ന് തീര്‍ത്തും വ്യത്യസ്തമാണിത്. പ്രായമേറിയ പുരുഷന്‍മാരാണ് ഇറ്റലി, ചൈന, അമേരിക്ക എന്നീ രാജ്യങ്ങളില് കോവിഡിനിരയായത്.\nഇന്ത്യയില് രോഗബാധിതരിലേറെയും പുരുഷന്‍മാരാണ്. മരിക്കുന്നതിലേറെയും സ്ത്രീകളും. ജേര്‍ണല് ഓഫ് ഗ്ലോബല് ഹെല്‍ത്ത് സയന്‍സ് മാസികയില് മെയ് 20 വരെ ഇന്ത്യയില് നടത്തിയ പഠനമാണ് പ്രസീദ്ധീകരിച്ചത്. ഇന്ത്യയില് രോഗബാധിതരായ സ്ത്രീകളില് 3.3ശതമാനമാണ് മരണ നിരക്ക്. പുരുഷന്‍മാരില് ഇത് 2.9ശതമാനംമാത്രം. പഠനം നടത്തിയ സമയത്ത് ഇന്ത്യയില് 110000 രോഗികളും 3433 മരണവുമായിരുന്നു.\n40–-49 പ്രായമുള്ളവരില് 3.2ശതമാനം സ്ത്രീകള് മരിച്ചു. പുരുഷന്‍മാര് 2.1 ശതമാനവും. 5–-19 പ്രായമുള്ളവരില് സ്ത്രീകള് മാത്രമാണ് മരിച്ചത്. മറ്റു രാജ്യങ്ങളില് സ്ഥിതി വ്യത്യസ്തമാകാന് കാരണം, പുരുഷന്‍മാരില് ജീവിതശൈലീ രോഗങ്ങളും പുകവലിയും ഉള്ളതിനാലാണ്. ഇന്ത്യയില് സ്ത്രീകള്‍ക്ക് പരിശോധന നടത്താനുള്ള സാഹചര്യം കുറവായതിനാലാകാം മരണനിരക്ക് കൂടുന്നത്. സ്ത്രീകള് ചികിത്സ തേടാന് വിസമ്മതിക്കുന്നതും മരണനിരക്ക് കൂടാന് കാരണമാകാമെന്ന് പഠനം പറയുന്നു.\nകോവിഡ് ,വിദ്യാഭ്യാസ അപേക്ഷകളുടെ മാനദണ്ഡങ്ങൾ ലഘൂകരിക്കണം: ഇസ്മായിൽ ചിത്താരി


കൊവിഡ് ബാധിച്ച് യുവാവ് ഗുരുതരാവസ്ഥയില്, ജീവിതത്തിലേയ്ക്കുള്ള മടക്കം അസാധ്യം, ഭര്‍ത്താവില് നിന്നുതന്നെ ഗര്‍ഭം ധരിക്കണമെന്ന് ഭാര്യ; ഒടുവില് ബീജം ശേഖരിക്കാന് കോടതി ഉത്തരവ് - BIGNEWSLIVE | Latest Malayalam News\nഅഹമ്മദാബാദ്: കൊവിഡ് ബാധിച്ച് ഗുരുതരാവസ്ഥയിലുള്ള ഭര്‍ത്താവില് നിന്നു തന്നെ ഗര്‍ഭം ധരിക്കണമെന്ന ഭാര്യയുടെ പരാതിയില് ഹൈക്കോടതിയുടെ അനുകൂല വിധി. അസാധാരണമാം വിധം അടിയന്തര സാഹചര്യമെന്ന് വിശേഷിപ്പിച്ച് ബീജം ശേഖരിക്കാനാണ് കോടതി വഡോദരയിലുള്ള ആശുപത്രിക്ക് നിര്‍ദേശം നല്‍കിയത്.\nTags: CollectedCritical Covid PatientGrants Wife's Pleagujarat high courtSperm\n‘അഞ്ച് പൈസയ്ക്ക് ബിരിയാണി’: കടയിലേക്ക് പാഞ്ഞെത്തി ജനം; ഓഫറില് വെട്ടിലായി കടയുടമ\nഗുരുവായൂര് ദേവസ്വത്തിന്റെ ലക്ഷങ്ങളുടെ തട്ടിപ്പ്; പഞ്ചാബ് നാഷണല് ബാങ്ക് ജീവനക്കാരന് അറസ്റ്റില്\nകോട്ടയം ജില്ലയിലും സിക്ക: രോഗബാധ ആരോഗ്യപ്രവര്‍ത്തകയ്ക്ക്\nമുസ്ലിം പൗരന്മാരെ ഒരിക്കലും ബാധിക്കില്ല; രാഷ്ട്രീയ നേട്ടത്തിനായി ചിലർ സിഎഎയും എൻആർസിയും ഹിന്ദു-മുസ്ലിം പ്രശ്‌നമായി പ്രചരിപ്പിക്കുന്നു: മോഹൻ ഭാഗവത്


ആമസോണില് ഷവോമി ഫോണുകള്‍ക്ക് ഞെട്ടിക്കുന്ന ഓഫറുകള് | Amazon Mi Days deals from 19th to 23rd February: Amazing deals on Xiaomi products - Malayalam Gizbot\n33 min ago ആദായനികുതി റിട്ടേൺ ഓൺലൈനായി ഫയൽ ചെയ്യുന്നതെങ്ങനെ? അറിയേണ്ടതെല്ലാം\nആമസോണില് ഷവോമി ഫോണുകള്‍ക്ക് ഞെട്ടിക്കുന്ന ഓഫറുകള്\n| Published: Wednesday, February 20, 2019, 21:00 [IST]\n'മീ ഡെയിസ്' എന്ന പേരില് ആമസോണില് ഷവോമി ഉത്പന്നങ്ങള്‍ക്ക് അത്ഭുതകരമായ ഓഫറുകള് നടക്കുകയാണ്. ഫെബ്രുവരി 19 മുതല് 23 വരെയാണ് ഡീലുകള്.\nചില ഷവോമി ഉത്പന്നങ്ങളായ സ്മാര്‍ട്ട്‌ഫോണുകള്, ആക്‌സറീസുകള് എന്നിവയ്ക്ക് 4500 രൂപ വരെ വിലക്കിഴിവ് നല്‍കുന്നുണ്ട്. എക്‌സ്‌ച്ചേഞ്ച് ഓഫറുകള്, ക്യാഷ്ബാക്ക് ഓഫറുകള്, ICICI ക്രഡിറ്റ്/ ഡെബിറ്റ് എന്നിവയ്ക്ക് ഇന്‍സ്റ്റന്റ് ഡിസ്‌ക്കൗണ്ട്, നോ കോസ്റ്റ് ഇഎംഐ, 5400 രൂപ ഇന്‍സ്റ്റന്റ് ഡിസ്‌ക്കൗണ്ട്, 3TB ജിയോ 4ജി ഡേറ്റ എന്നീ ഓഫറുകള് നല്‍കുന്നുണ്ട്.\n. 2ജിബി റാം, 16/32ജിബി ഇന്റേര്‍ണല് സ്‌റ്റോറേജ്\n. 2GHz ക്വാഡ്‌കോര് സ്‌നാപ്ഡ്രാഗണ് പ്രോസസര്\n. 12എംപി റിയര് ക്യാമറ, 25എംപി സെക്കന്‍ഡറി ക്യാമറ\n. 2.2GHz ക്വല്‍കോം സ്‌നാപ്ഡ്രാഗണ് പ്രോസസര്\n. 12+20എംപി ഡ്യുവല് റിയര് ക്യാമറ\n. 5.84 ഇഞ്ച് എച്ച്ഡി പ്ലസ് 2.5D കര്‍വ്വ്ഡ് ഗ്ലാസ് ഡിസ്‌പ്ലേ\n. 128 മൈക്രോ എസ്ഡി കാര്‍ഡ് എക്‌സ്പാന്‍ഡബിള്\n. 0.78 ഇഞ്ച് OLED ഡിസ്‌പ്ലേ\n. കോള്/ നോട്ടിഫിക്കേഷന് അലേര്‍ട്ട്\n. ഹാര്‍ട്ട്‌റേറ്റ് മോണിറ്ററിഗ്\n. ഫോണ് അണ്‍ലോക്ക് ഫീച്ചര്\n. 20 ദിവസം ബാറ്ററി ലൈഫ്\n. 20000എംഎഎച്ച് ലിഫിയം ബാറ്ററി\n. അള്‍ട്രാഫാസ്റ്റ് ചാര്‍ജ്ജിംഗ്\n. 20000എംഎഎച്ച് പവര് ബാങ്ക് 2\n. ഡ്യുവല് യുഎസ്ബി ഔട്ട്പുട്ട്\n. ടാങ്കിള് ഫ്രീ കേബിള്\n. അള്‍ട്രാ ഡീപ്പ് ബാസ്\n. ഹാസ് മൈക് പ്ലേ/ പോസ് ബട്ടണ്\n. ഹൈ ക്വാളിറ്റി സിലികോണ് ഇയര്‍ബഡ്‌സ്\n. 3.5എംഎ ജാക്ക്\n. അലൂമിനിയം അലോഡ് സൗണ്ട് ചേമ്പര്\n. 20-20,000Hz ഫ്രീക്വന്‍സി റേഞ്ച്\n. എച്ച്ഡി റെഡി\n. 3HDMI പോര്‍ട്ട്‌സ്\n. സൗണ്ട്: 20W ഔട്ടപുട്ട്/DTS-HD സൗണ്ട്\n. ക്രോംകാസ്റ്റ് ബിള്‍ട്ട്-ഇന്\n. 700,000+shr കണ്ടന്റ്\n. മീ റിമോട്ട് ഗൂഗിള് വോയിസ് സര്‍ച്ച്\nStory first published: Wednesday, February 20, 2019, 21:00 [IST]


ഓരോരുത്തരുടെയും ജീവനും ജീവിതവും അവരുടെ കയ്യിൽ തന്നെയാണ്. ഒരാൾ എപ്രകാരം ജീവിക്കുന്നുവോ അത് പോലെ ഇരിക്കും അയാളുടെ ആരോഗ്യവും. ഇന്നത്തെ മാറിയ ജീവിത സാഹചര്യത്തിൽ ഒരാൾക്ക് എപ്പോൾ വേണമെങ്കിലും ഏതു രോഗങ്ങളും പിടിപെടാം എന്ന സ്ഥിതിയാണ്. അത്രയ്ക്കും മാറിയിട്ടുണ്ട് ഓരോരുത്തരുടെയും ഭക്ഷണരീതികൾ. ഇത്തരം മാറ്റങ്ങൾ ഓരോരുത്തരിലും ജീവിതശൈലിരോഗങ്ങൾ ഉണ്ടാകാൻ ഇടയാക്കിയിട്ടുണ്ട്. പ്രമേഹം, ഹൃദ്രോഗം, കൊളസ്ട്രോൾ ,തൈറോയ്ഡ് എന്നിവയാണ് ജീവിതശൈലി രോഗങ്ങളുടെ വിഭാഗത്തിൽപ്പെടുന്നത്. ഇത്തരം രോഗങ്ങൾ ഒരിക്കൽ വന്നുപെട്ടാൽ പിന്നീടൊരിക്കലും മാറുകയുമില്ല. ഒരു സർജറിയിലൂടെ പരിഹരിക്കാൻ സാധിക്കുന്നതല്ല ഇത്തരം പ്രശ്നങ്ങൾ.\nമരുന്നിനേക്കാൾ കൂടുതലായി ഭക്ഷണരീതികൾ നിയന്ത്രിച്ചും ജീവിതസാഹചര്യങ്ങളിൽ മാറ്റം വരുത്തിയും മാത്രമാണ് ഇത്തരം രോഗങ്ങളിൽ നിന്നും രക്ഷപ്പെടാൻ സാധിക്കൂ. ഏറ്റവും നല്ലത് ഇത്തരം രോഗങ്ങൾ ശരീരത്തിലേക്ക് എത്തിക്കാതെ ഇരിക്കുന്നതാണ്. അതിന് നമുക്ക് തന്നെ ചില കാര്യങ്ങൾ ശ്രദ്ധിക്കാവുന്നതാണ്. വാരിവലിച്ച് വയറുനിറയെ ഭക്ഷണം കഴിക്കുന്നതിന് പകരം ശരീരത്തിന് ആവശ്യമുള്ള ഭക്ഷണം തിരഞ്ഞെടുത്തു കൃത്യമായ ഇടവേളകളിൽ കഴിക്കുന്നതാണ് ആരോഗ്യത്തിന് നല്ലത്. ദിവസവും അര മണിക്കൂറെങ്കിലും വ്യായാമം ചെയ്യുന്നത് നല്ലതാണ്.\nഎങ്കിലും ഇടയ്ക്കൊക്കെ രക്തപരിശോധനകൾ നടത്തി പ്രമേഹം വരാൻ സാധ്യതയുണ്ടോ എന്ന് തിരിച്ചറിയുന്നത് നല്ലതാണ്. അതുപോലെതന്നെ രക്ത സമ്മർദ്ദം പരിശോധിക്കുന്നതും വളരെ നല്ലതാണ്. ഇതിൻറെ സാധാരണ കാണിക്കുന്ന അളവിനേക്കാൾ കുറച്ചു കൂടുതൽ ആണെങ്കിൽ ഭക്ഷണ ക്രമങ്ങളിലും ജീവിതശൈലികളിലും മാറ്റം വരുത്തുന്നത് മരുന്നുകൾ കഴിക്കാതെ തന്നെ ഈ രോഗത്തെ നിയന്ത്രിക്കാൻ സാധിക്കും.\nഅതുപോലെതന്നെ അമിതവണ്ണവും കുടവയറും ഇത്തരം രോഗങ്ങളുടെ മുന്നോടിയായി ഉണ്ടാവുന്നതാണ്. ഇത്തരം കാര്യങ്ങൾ ഒന്ന് ശ്രദ്ധിച്ചാൽ ജീവിതം സന്തോഷപ്രദം ആക്കാൻ സാധിക്കും. ഇത്തരം കാര്യങ്ങളെ കുറിച്ച് കൂടുതൽ അറിയുന്നതിനായി വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nനിങ്ങളുടെ കുട്ടികൾ ബുദ്ധിമാന്മാരായിരിക്കാൻ ആഗ്രഹിക്കുന്നവരാണോ? എങ്കിൽ തീർച്ചയായും ഇത്തരം ഭക്ഷണങ്ങൾ ശ്രദ്ധിക്കണം.


പരിയാരം മെഡിക്കൽ കോളേജ് ; സർക്കാർ ഏറ്റെടുക്കൽ പ്രഹസനം – Veekshanam\nപരിയാരം മെഡിക്കൽ കോളേജ് ; സർക്കാർ ഏറ്റെടുക്കൽ പ്രഹസനം\nതിരുവനന്തപുരം :പരിയാരം മെഡിക്കൽ കോളേജ് സർക്കാർ ഏറ്റെടുത്തെങ്കിലും ജീവനക്കാരുടെ ആനുകൂ ലയങ്ങൾ നൽകാനോ, ആശുപത്രിയുടെ ശോച്യാവസ്ഥ പരിഹരിക്കാനോ ശ്രമിക്കാത്തത് അപലപനീയമാണെന്ന് സണ്ണി ജോസഫ്. എം.എൽ.എ അഭിപ്രായപ്പെട്ടു.\nപരിയാരം മെഡിക്കൽ കോളേജ് സഹകരണ മേഖലയിൽ നിന്നും ഏറ്റെടുത്തെങ്കിലും സർക്കാർ ജീവനക്കാരുടെ ആനുകൂല്യങ്ങളൊന്നും അനുവദിച്ചു നൽകാൻ സർക്കാർ തയ്യാറാകുന്നില്ല.\nപരിയാരം മെഡിക്കൽ കോളേജ് ജീവനക്കാരുടെ അവകാശങ്ങൾക്കായി സന്ധിയില്ലാ സമരം ചെയ്യുംകേരള എൻ.ജി.ഒ അസോസിയേഷന്റെ ആദിമുഖ്യത്തിൽ സെക്രട്ടറിയേറ്റിനു മുന്നിൽ നടന്ന പരിയാരം മെഡിക്കൽ കോളേജ് ജീവനക്കാരുടെ സത്യാഗ്രഹസമരം ഉദ്ഘാടനം ചെയ്യുകയായിരുന്നു അദ്ദേഹം.\nസഹകരണ മേഖലയിൽ ആരംഭിച്ച പരിയാരം മെഡിക്കൽ കോളേജിനെ സർക്കാർഏറ്റെടു അതോടെയാണ് ജീവനക്കാർ ദുർഗതിയിൽ ആയത്. ഇവിടെ നിലവിൽ ജോലി ചെയ്യുന്ന ജീവന ക്കാരെ സർക്കാർ ജീവനക്കാമായി അംഗീകരിക്കാനോ അവർക്ക് ഡി.എ അടക്കമുള്ള ആനുകൂല്യ ങ്ങൾ നൽകുന്നതിനോ സർക്കാർ തയ്യാറായിട്ടില്ല. സഹകരണ മേഖലയിൽ ആയിരുന്നപ്പോൾ ലഭി ച്ചിരുന്ന ഡി.എ പിടിച്ചു വച്ചിട്ട് നാലു പർഷമായി. ജീവനക്കാമുടെ ഗ്രേഡ് പ്രൊമോഷൻ ഉൾപ്പെടെ യുള്ളവ തടഞ്ഞു വയ്ക്കപ്പെട്ടിരിക്കുകയാണ്. വാർഷിക ഇൻക്രിമെന്റുപോലും ഡിഷേധിക്കപ്പെടുന്ന സാഹചര്യമാണ് നിലവിലുള്ളത്. ജീവനക്കാരെ ദ്രോഹിക്കുന്ന സർക്കാർ നടപഠി അവസാനിപ്പിക്ക ണമെന്നും നിലവിലുള്ളവരെ സർക്കാർ സർവ്വീസിലേയ്ക്ക് ആഗീരണം ചെയ്യുന്ന നടപടികൾ അടി യന്തിമമായി പൂർത്തിയാക്കണമെന്നും അദ്ദേഹം ആവശ്യപ്പെട്ടു.\nഎൻ.ജി.ഒ അസോസിയേഷൻ സംസ്ഥാന പ്രസിഡന്റ് ചവറ ജയകുമാർ അദ്ധ്യക്ഷത വഹിച്ചു. മുൻ ആസുത്രണ ബോർഡംഗം സി.പി ജോൺ മുഖ്യ പ്രഭാഷണം നടത്തി. സംസ്ഥാന ടഷറർ എ. രാജശേഖരൻ നായർ, സംസ്ഥാന സെക്രട്ടറി എസ്. അബികാ കുമാരി, കണ്ണുർ ഡി.സി.സി സെക്രട്ടറി രാജീവൻ കപ്പച്ചേരി, നാരായൺകുട്ടി മണിയേമി, കെ.പി. വിനോദൻ, ആർ.എസ്. പ്രശാന്ത് കുമാർ, മഹേഷ് കെ.വിം, പി.സി സാബു, ബി.പി. ബിപിൻ, ജോർജ്ജ് ആന്റണി, എസ്.വി. ബിജു ലിജു എബ്രഹാം എന്നിവർ പങ്കെടുത്തു.


Kanam Rajendran about allegation against his son | തന്റെ മകനെതിരെ ഉയരുന്ന ആരോപണങ്ങള്‍ക്കു പിന്നില് നിക്ഷിപ്ത താല്‍പര്യക്കാര്: കാനം - Malayalam Oneindia\n12 min ago നിർണായക ബെക്ക സൈനിക കരാറില് ഒപ്പ് വെച്ച് ഇന്ത്യയും അമേരിക്കയും, ചൈനയ്ക്ക് രൂക്ഷ വിമർശനം\n40 min ago ഗാല്‍വാനിലെ സൈനികരുടെ രക്തസാക്ഷി സ്മാരകം സന്ദര്‍ശിച്ച് പോമ്പിയോ, ഇന്ത്യക്കൊപ്പമുണ്ടാവുമെന്ന് ഉറപ്പ്!\n49 min ago കെഎ രതീഷിന്റെ ഇരട്ടി ശമ്പളം: വ്യവസായ മന്ത്രിയുടെ വാദം പൊളിയുന്നു, ശുപാര്‍ശ ചെയ്തത് ശോഭന ജോര്‍ജ്\nതന്റെ മകനെതിരെ ഉയരുന്ന ആരോപണങ്ങള്‍ക്കു പിന്നില് നിക്ഷിപ്ത താല്‍പര്യക്കാര്: കാനം\nUpdated: Sat, Jul 27, 2019, 16:25 [IST]\nകണ്ണൂര്: തന്റെ മകനെതിരേ ഉയരുന്ന ആരോപണങ്ങള്‍ക്ക് പിന്നില് നിക്ഷിപ്ത താല്‍പര്യക്കാരാണെന്ന് സിപിഐ സംസ്ഥാന സെക്രട്ടറി കാനം രാജേന്ദ്രന്. കണ്ണൂരില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. തനിക്ക് മകനുണ്ടായതും പ്രായപൂര്‍ത്തിയായതും ഇപ്പോഴല്ല. ഇതുവരെ കേട്ടിട്ടില്ലാത്ത ആരോപണം ഇപ്പോള് വരുന്നത് എന്താണെന്ന് മനസിലാവുന്നില്ല. അതിനു പിന്നില് നിക്ഷിപ്ത താല്‍പര്യങ്ങളുണ്ടാവും. ഏത് കേന്ദ്രങ്ങളാണ് ഇതിനു പിന്നിലെന്ന് ഇപ്പോള് പറയുന്നില്ലെന്നും കാനം പറഞ്ഞു. കണ്ണൂര് നവനീതം ഓഡിറ്റോറിയത്തില് നടക്കുന്ന എ.ഐ.എസ്.എഫ് ജില്ലാ സമ്മേളനം ഉദ്ഘാടനം ചെയ്യാനെത്തിയതായിരുന്നു അദ്ദേഹം.\nയുപിയില് ജില്ലാ പ്രസിഡന്റ് അടക്കമുള്ളവരെ പുറത്താക്കി, പ്രിയങ്ക കോണ്‍ഗ്രസില് ശുദ്ധികലശം തുടങ്ങി\nഎല്‍ദോ എം.എല്.എയ്ക്ക് പരുക്കുണ്ടോ ഇല്ലയോ എന്നത് നമുക്ക് തീരുമാനിക്കാനായിട്ടില്ല. കലക്ടറുടെ റിപ്പോര്‍ട്ട് കിട്ടിക്കഴിഞ്ഞാലാണ് ആ കാര്യത്തെ സംബന്ധിച്ച് വ്യക്തത വരൂ. എല്‍ദോയെ മര്‍ദ്ദിച്ചുവെന്നതിന് വേറെ തെളിവ് ആവശ്യമില്ല. ഞാന് ഇന്നലെ അദ്ദേഹത്തെ നേരിട്ട് കണ്ടതാണ്. സര്‍ക്കാരിനെ സംബന്ധിച്ച് ഒരു കാര്യം ചെയ്യണമെങ്കില് റിപ്പോര്‍ട്ട് ആവശ്യമാണ്. പോലീസ് ഉദ്യോഗസ്ഥനല്ല മറിച്ച് ജില്ലാ മജിസ്‌ട്രേറ്റാണ് അതിന്റെ അന്വേഷണം നടത്തുന്നത്. അദ്ദേഹത്തിന്റെ റിപ്പോര്‍ട്ട് വരട്ടെയെന്നും കാനം പറഞ്ഞു. തനിക്കെതിരേ പോസ്റ്റര് ഒട്ടിച്ചത് പോലീസ് അന്വേഷിക്കുന്നുണ്ടെന്നും എറണാകുളം ജില്ലാ കമ്മിറ്റിയില് നടന്ന ചര്‍ച്ചകള് മാധ്യമ സൃഷ്ടിയാണെന്നും അദ്ദേഹം ചൂണ്ടിക്കാട്ടി.\nkanam rajendran cpi kannur son allegation കാനം രാജേന്ദ്രന് സിപിഐ കണ്ണൂര് ആരോപണം മകന്\nKanam Rajendran about allegation against his son